Preview Penetapan Kadar Bank Pusat Kanada Malam Ini

Bank Pusat Kanada (Bank of Canada, BoC) akan menetapkan kadar faedah malam ini pukul 11 malam. Terdapat potensi yang tinggi BoC akan mengekalkan kadar di paras 0.50%. Ketika ini, keyakinan begitu tinggi kepada pertumbuhan ekonomi, tetapi sedikit terganggu oleh tren inflasi semasa.
Dengan ketidaktentuan (uncertainty) dalam ekonomi US ketika ini, BoC dijangka neutral dalam keputusan dan sidang media malam ini. Jangkaan pasaran bagi penetapan kadar BoC malam ini adalah polisi semasa tidak akan diubah dari kadar faedah 0.50%.
Sejak akhir-akhir ini, data ekonomi Kanada agak bercampur-campur, dan data eksport akan menjadi kunci utama dalam laporan ekonomi malam ini. Hal ini berikutan, pengurangan jangkaan eksport pada Oktober yang memberi potensi pelonggaran polisi BoC.
 Data perdagangan terbaru pula mencatatkan bacaan positif dengan lebihan imbangan perdagangan (trade surplus) sebanyak $0.5 billion pada November. Eksport ke US juga meningkat dalam tempoh ini. Oleh itu, dengan keyakinan tinggi dalam permintaan dari US, BoC dijangka lebih yakin dalam laporan eksport malam ini.
Pasaran pekerjaan juga semakin baik dengan bacaan jumlah pertambahan pekerjaan yang lebih tinggi daripada jangkaan. Kanada menambah sebanyak 50,000 pekerjaan pada Disember, dengan peningkatan yang tinggi dalam pekerjaan sepenuh-masa.
Petunjuk ekonomi penting iaitu inflasi seperti biasa akan menjadi tumpuan BoC dan pasaran. Keyakinan BoC mungkin akan berkurang sedikit berikutan data Disember yang merekodkan kejatuhan dari 1.50% kepada 1.20%.
Pasaran khususnya Usd/Cad dijangka bergerak secara sederhana berikutan jangkaan tiada perubahan dalam polisi monetari Kanada malam ini.


Pandangan Ringkas News Penting NFP Malam Ini!

Malam ini 6 Januari 2017, jam 9.30 malam, Jabatan Statistik Buruh U.S. akan mengumumkan laporan NFP yang dijangka akan menambah sebanyak 175,000 pekerjaan, manakala kadar pengangguran diramalkan naik 0.1% kepada 4.7% daripada 4.6% bulan sebelum. Average hourly earnings (upah kerja per jam) pula dijangkakan naik 0.4% kepada 0.3% dari penyusutan 0.1% bulan lalu.
Laporan data pengangguran dan average hourly earnings juga harus diberi perhatian. Perbezaan data yang signifikan berbanding nilai jangkaan mampu memberi impak yang besar kepada pasaran.
Para Trader juga perlu berhati-hati dengan laporan yang tidak sejajar dalam ketiga-tiga data ini. Contohnya, data perubahan jumlah pekerjaan adalah tidak baik dalam masa yang sama data average hourly earnings (upah kerja per jam) pula positif ataupun meningkat.
Maksudnya, pertambahan pekerjaan berkurangan tetapi kadar upah meningkat yang menunjukkan pasaran buruh yang tak meyakinkan tetapi gaji pekerja dinaikkan. Pattern data seperti ini selalunya akan menyebabkan spiked atas dan bawah selepas data NFP dikeluarkan. Hal inilah yang perlu diberi perhatian oleh trader.
Malam ini data average haouly earnings akan menjadi tumpuan pasaran dan khususnya The Fed. Peningkatan dalam pendapatan untuk memberi isyarat bahawa ekonomi sedang mengukuh. Peningkatan dalam pertumbuhan pendapatan akan menjadi isyarat kepada kenaikan kadar inflasi di US.
Apa yang penting untuk dilihat dalam laporan NFP malam ini adalah, sama ada data yang dikeluarkan menyokong kenaikan kadar ataupun tidak. Jika data yang dikeluarkan adalah baik akan menguatkan kebarangkalian kenaikan kadar dengan lebih pantas.

PROMO!!
Dapatkan Segera Pakej MoshedFX Ultimate Trader Mastery – Klik Sini
Gunakan Kupon : NFP150
Jimat extra RM150 + Diskaun 40% = Total Jimat RM700 dari harga asal
Promo tamat 6 Jan 2017 tepat jam 11:59PM. Cepat!


USD Kembali Berundur, Sesi New York Dijangka Lebih Agresif!

Dolar Amerika kembali berundur daripada keuntungan yang dicatatkan sebelum ini, menyaksikannya didagangkan susut pada sesi Eropah hari ini.
Walaupun begitu, kebimbangan mengenai krisis perbankan global dilihat masih berlegar dalam pasaran di mana dagangan mata wang safe-haven terus didagangkan lebih kuat.
Pasaran kini mengalihkan tumpuan kepada mesyuarat polisi Bank Pusat Eropah (ECB) yang akan berlangsung malam ini, dengan jangkaan ia akan menaikkan kadar sebanyak 50 mata asas.
Namun, pelabur tetap perlu berhati-hati terhadap sebarang kemungkinan bahawa ECB akan mengejutkan pasaran dengan kenaikan lebih kecil disebabkan krisis semasa yang menimpa bank global.
Pada sesi Eropah, mata wang euro didagangkan sedikit meningkat, namun harga masih gagal memadamkan kesemua kerugian yang dicatatkan pada Rabu.
Mata wang pound pula mencatat kenaikan sederhana tetapi berjaya menghapuskan sebahagian kemerosotannya sebelum ini.
 Sementara itu, indeks dolar yang mengukur kekuatan dolar greenback berbanding enam mata wang utama diniagakan merosot 0.4% kepada 104.26.
Data tuntutan pengangguran Amerika Syarikat pada sesi New York juga akan dijadikan tumpuan pelabur yang masih mencari petunjuk untuk hala tuju dasar Federal Reserve (Fed).
Yen pula kekal menguat pada sekitar paras ketinggian 4 minggu berbanding US dolar, euro dan pound, dan terkuat 2 bulan berbanding dolar Aussie dan kiwi.
Selain itu, dolar Aussie mendapat sokongan daripada bacaan yang lebih kukuh dalam data pekerjaan Australia, sekali gus membantunya memulihkan sebahagian kerugian terdahulu.
Dolar kiwi pula kekal terperangkap di sekitar paras terendah susulan pertumbuhan ekonomi New Zealand yang menguncup pada suku keempat, mendorong jangkaan pelabur bahawa bank pusat akan mengurangkan pengetatannya.
Berminat untuk mengetahui lebih mendalam mengenai pasaran mata wang? Jom sertai komuniti kami. Klik di sini untuk join.


Pergerakan Pasaran Tukaran Matawang Forex Setakat Petang Ini

Dolar New Zealand bergerak lebih tinggi berbanding US dolar pada Khamis selepas bank pusat New Zealand (RBNZ) mengekalkan kadar faedah di paras 1.75% di mana Dolar Australia hanya sedikit berubah.
“Polisi monetari akan kekal akomodatif untuk satu tempoh,” kata Gabenor Graeme Wheeler dalam kenyataannya.
Tambahnya, “nilai rendah dolar New Zealand akan membantu mengimbangi pertumbuhan dalam beberapa sektor,” tetapi beliau juga sedar kenaikan nilai matawang sebelum ini adalah disebabkan harga eksport yang semakin tinggi.
Kini Aud/Usd didagang di sekitar 0.7546 masih stabil sejak dagangan awal sesi Asia.
 Indeks US dolar yang mengukur kekuatan matawang greenback berbanding enam matawang yang lain tidak banyak berubah dan kini berada di sekitar 97.22 setakat pukul 4.05 petang.
Pound terus stabil berbanding US dolar dengan tiada data-data ekonomi yang akan dikeluarkan berkaitan dengan pasangan matawang ini pada Khamis. Gbp/Usd mengukuh semula dalam sesi Rabu selepas komen oleh ketua penganalisis ekonomi BoE, Andy Haldane yang berkata bank pusat perlu mula mengurangkan rangsangan pada separuh kedua 2017.
Kini apa yang menjadi risiko kepada pasaran kewangan global adalah kejatuhan berterusan harga minyak mentah. Harga sekali lagi menjunam dalam sesi Rabu dan kini minyak WTI didagang di sekitar $42.51 setong dengan minyak Brent di sekitar $45 setong.
Risiko yang dibawa oleh pasaran minyak mentah telah membantu pengukuhan matawang Yen yang kini telah jatuh hampir 80 pip sejak Rabu. Dalam situasi ‘risk-off‘ seperti ini, emas mendapat sokongan yang mengukuh sejak sesi dagangan semalam.


Analisis Teknikal GBP/USD – Timeframe H1 – 1/3/2018

GBP/USD semalam bearish hampir 150 pips disebabkan sentimen yang negatif matawang GBP berkaitan dengan perkembangan terkini Brexit dan telah menutup pasaran semalam dengan membentuk bearish morubozu, secara teknikal kebarangkalian untuk ia meneruskan lagi penurunan adalah tinggi ketika ini. Dijangkakan jika ia melakukan retracement, peluang yang boleh diperhatikan adalah di sekitar harga 1.3800 atau ke 1.3830 atau lebih tinggi ke 1.3870 sebelum ia bearish.
 Jika bearish dan breakout 1.3740, GBP/USD berpotensi mencapai ke support seterusnya iaitu 1.3700 atau lebih rendah ke 1.3650. Kesimpulannya, mood masih bearish selagi ia tidak breakout 1.3830 secara teknikalnya.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Usd/Jpy Jatuh 100 Pip Pagi Tadi & Bangkit 110 Pip Hari Ini

Usd/Jpy didagangkan dalam keadaan volatile (turun-naik) dalam sesi dagangan hari ini setelah jatuh lebih dari 100 pip sehingga tengah hari tadi.
Pasangan matawang ini jatuh dari 116.21 ke paras terendah 115.20 sekitar tengah hari tadi waktu Malaysia. Selepas mencapai paras terendah, Usd/Jpy seakan terpantul dan ketika ini sedang melepasi 116.21 dan telah mencatatkan kenaikan 110 pip sejak 12 tengah hari tadi.
Pair ini sedang didagangkan pada harga 116.23 semasa artikel ini ditulis dan untuk meneruskan kenaikan, Usd/Jpy perlu menembusi paras tertinggi hari ini dahulu di 116.21. Di 116.21 ini juga terdapat SBR (support become resistance) yang terbentuk dua minggu lepas.
Dalam time-frame weekly, Usd/Jpy membentuk candle ‘doji’ dengan julat pergerakan 354 pip pada minggu lalu yang menunjukkan pergerakan yang begitu volatile dalam tempoh tersebut. Pergerakan ini disebabkan ketidaktentuan politik di US ketika ini yang diterjemahkan dalam minit mesyuarat FOMC dan juga data NFP pada Jumaat.
 Jika dilihat dalam time-frame Daily pula, sesi dagangan  hari ini hampir membentuk pinbar yang menunjukkan potensi kenaikan Usd/Jpy, hanya jika candle Daily itu ditutup sebagai pinbar dalam penutupan sesi New York hari ini.
Dalam sesi Rabu dan Khamis, tiada news impak tinggi dari kedua-dua negara US dan Jepun. Pasaran akan memberi perhatian kepada data yang akan dikeluarkan pada Jumaat ini iaitu harga pengeluar US (PPI) dan jualan runcit (retail sales).
Usd/Jpy time-frame Daily

Usd/Jpy Time-frame 1 Jam


Aktiviti Pasaran Minyak Perlahan Dengan Kehadiran Taufan Nate Di Teluk Mexico

Pasaran minyak dalam keadaan berjaga-jaga berikutan kebimbangan para pelabur terhadap satu lagi taufan tropika yang baru menghampiri kawasan Teluk Mexico, Amerika Selatan dan pasaran China yang masih tutup disebabkan cuti umum.
Harga minyak kini masih disokong dengan jangkaan OPEC dan pengeluar utama Rusia akan melanjutkan perjanjian pemotongan minyak lebih daripada tempoh yang dipersetujui.
Minyak West Texas Intermediate (WTI) US didagangkan pada $50.69 per tong pada jam 3.21 petang, susut 10 sen daripada penutupan lalu. Manakala minyak brent pula jatuh 17 sen kepada $56.83.
Antara faktor yang menyebabkan aktiviti pasaran minyak bergerak perlahan adalah disebabkan oleh cuti umum di China selama seminggu dan juga taufan Nate yang menghampiri kawasan teluk Mexico, memaksa penutupan sebahagian kilang operasi minyak.
 Pelabuhan minyak Offshore Louisiana yang merupakan salah satu fasiliti pengendalian minyak terpenting di kawasan Teluk Mexico dilaporkan telah menghentikan operasi pemunggahan kapal hari ini. Pusat Taufan Negara US melaporkan taufan Nate sedang bergerak ke arah kawasan teluk yang dipenuhi dengan pelantar minyak offshore yang mampu mengempam sehingga 1.6 juta tong minyak sehari (bdp) atau sehingga 17% pengeluaran minyak US.
Selain itu, BP dan Chevron juga telah menutup semua pengeluaran minyak mereka di kawasan teluk, manakala Royal Dutch Shell dan Anadarko Petroleum menutup sebahagian sahaja operasi mereka di sana.
Para pelabur minyak dilihat telah menutup posisi pembelian mereka berikutan jangkaan ketibaan taufan yang akan menganggu aktiviti penapisan, serta mereka juga tidak ingin membiarkan posisi dagangan terus dibuka pada hujung minggu.
Walau bagaimanapun, harga minyak masih tidak jauh daripada penutupan hari Khamis yang mana harga telah naik sehingga 2 peratus dengan jangkaan pemotongan pengeluaran minyak oleh OPEC dan sebahagian pengeluar lain akan dilanjutkan dalam tempoh yang lebih lama.


Analisis GOLD – Tempias CPI AS, Emas Terpacak Tembus $1,950!

Pelabur emas tersenyum riang pada dagangan sesi New York semalam ekoran harga logam kuning itu telah melonjak ke paras tertinggi 1 bulan.
Ini tak lain tak bukan disebabkan oleh tempias data inflasi Amerika Syarikat (AS) yang diterbitkan semalam.
Angka bacaan agak mengejutkan dengan inflasi pada Jun turun ke paras 3.0%, lebih rendah berbanding ramalan 3.1%, daripada paras bulan sebelumnya iaitu 4.0%.
Ini dilihat menambahkan sokongan terhadap kenyataan penggubal dasar Federal Reserve (Fed) bahawa kitaran pengetatan dasar monetari semakin hampir penghujungnya.
US dolar alami penyusutan ketara daripada reaksi pasaran terhadap data tersebut, sekaligus menyaksikan harga emas melonjak tinggi.
Memerhati pergerakan harga pada carta XAU/USD yang mengukur nilai emas berbanding US dolar, harga pada mulanya susut seketika di sesi Eropah ke sekitar 1934.00.
Namun, selepas data CPI diterbitkan, harga telah melonjak hingga melepasi paras sasaran penting pada 1950.00.
Momentum berjaya dikekalkan hingga ke penghujung sesi, dan harga berjaya menamatkan dagangan di sekitar ketinggian 1958.00.
 Pergerakan harga emas perlahan di sesi Asia hari ini (Rabu), namun menunjukkan sedikit peningkatan di awal sesi Eropah.
Berkemungkinan harga akan melanjutkan kenaikan lebih tinggi hingga ke sesi yang berikutnya dengan sasaran untuk menuju ke zon tumpuan seterusnya pada 1980.00.
Namun, risiko menuju dagangan penghujung minggu juga tidak boleh dinafikan dan harga emas boleh jatuh semula pada sesi-sesi akhir minggu ini.
Sekiranya harga kembali bergerak turun semula di bawah 1950.00, pelabur perlu berhati-hati untuk kejatuhan lebih rendah selanjutnya.
Zon 1930.00 akan menjadi sasaran berikutnya pada penurunan harga yang diteruskan dan petunjuk-petunjuk lebih jelas untuk perubahan trend akan diperhatikan.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Lima News & Event Tumpuan Trader Forex Minggu Ini (12-16 Mac)

Trader-trader dalam pasaran forex dijangka akan fokus kepada data inflasi (CPI) Amerika Syarikat pada minggu ini. Selepas data pekerjaan A.S. yang dikeluarkan Jumaat lalu, ini adalah data seterusnya yang akan diteliti oleh Federal Reserve (Bank pusat A.S.) dalam mereka mengukur pengetatan kadar faedah di masa akan datang.
Minggu ini hanya satu bank pusat yang akan bermesyuarat iaitu Swiss National Bank (SNB). Ia biasanya tidak banyak memberi kesan kepada pasaran forex khususnya Swiss Franc (CHF) sendiri.
Selain daripada itu, diingatkan supaya trader-trader juga terus mengikuti perkembangan sentimen tariff import keluli A.S., Brexit dan Korea Utara.
Berikut adalah 5 berita dan event penting minggu ini:
#1 Data inflasi, CPI A.S. (Selasa)
Data ini akan dikeluarkan pada Selasa pukul 8.30 malam. Jangkaan pasaran untuk data kali ini adalah kenaikan 0.2% berbanding 0.5% yang dicatat sebelum ini. Kenaikan inflasi melebihi jangkaan 0.2% akan menguatkan US dollar, kerana ia akan menjadi pemangkin untuk Federal Reserve meneruskan kenaikan kadar faedah lebih pantas daripada yang dijangka. Spekulasi kenaikan yang lebih pantas sebenarnya akan menyokong kenaikan US dollar.
#2 Pengeluaran industri China (Rabu)
 China akan mengeluarkan data ini pada Rabu pukul 10 pagi. Pasaran menjangka data ini meningkat 6.3% lebih daripada 6.2% yang dicatat sebelum ini. Data yang positif khususnya melebihi jangkaan dijangka akan memberi kesan positif kepada Aussie. Data perdagangan positif dari China memberi kesan positif kepada Australia kerana China adalah rakan dagang terbesar Australia.

#3 Data jualan runcit A.S. (Rabu)
Data ini akan dikeluarkan pada Rabu pukul 8.30 malam. Pasaran menjangka jualan runcit Amerika Syarikat merekodkan kenaikan 0.3% bulan lalu. Kenaikan jualan runcit dilihat memberi kesan positif kepada pengukuhan pertumbuhan ekonomi dan sebaliknya jika data jualan runcit merosot. Perbelanjaan pengguna di A.S. mewakili 70% daripada pertumbuhan ekonomi negara ekonomi terbesar dunia itu.

#4 Penetapan polisi monetari Switzerland, SNB (Khamis)
Swiss National Bank (SNB) akan mengumumkan polisinya pada Khamis pukul 4.30 petang. SNB dijangka akan terus mengekalkan kadar faedah negatifnya -0.75%. Pengerusi SNB Thomas Jordan juga dijangka akan mengulangi pendapat tentang nilai CHF yang tinggi. Ramai penganalisis melihat SNB hanya akan menaikkan kadar faedahnya apabila ECB telah mula menaikkan kadar faedah.
#5 Data inflasi Zon Eropah (Jumaat)
Data ini akan dikeluarkan pada Jumaat pukul 6 petang di mana bacaan dijangka hanya membuat kenaikan 1.2%. Manakala data inflasi teras (core-CPI) dijangka kekal 1.0%. ECB pada minggu lalu mengurangkan kenyataan berbaur dovish dalam kenyataan awal polisi tetapi masih gagal mengukuhkan Euro apabila Mario Draghi dilihat lebih dovish dalam sidang media minggu lalu. Apa yang menambah kejatuhan Euro adalah unjuran inflasi 2019 diturunkan berbanding unjuran pada Disember tahun lalu.
Kuasai Analisis Fundamental/Sentimen Dengan Buku Ini


Ini Perkembangan Dagangan Sterling dan Euro Pada Sesi Pasaran Eropah

Dagangan Pound Sterling masih mengekalkan momentum pengukuhan sejak minggu lalu dengan data domestik yang mengeluarkan angka bacaan positif menyokong matawang British itu dalam ketidaktentuan politik yang melanda.
Selepas data pertumbuhan GDP UK serta pengeluaran perindustrian diterbitkan kukuh, sesi Eropah hari ini pula menyaksikan laporan data pekerjaan UK yang turut mencatatkan bacaan positif.
Purata pendapatan mingguan termasuk bonus untuk tiga bulan yang berakhir pada Julai dijangkakan kekal meningkat di paras 3.7% sebaliknya mencatatkan bacaan lebih tinggi iaitu 4.0%.
Dengan bilangan tuntutan bagi yang tidak bekerja yang menurun, kadar pengangguran di UK juga turut mencatatkan penurunan ke paras 3.8% berbanding jangkaan kekal pada 3.9% seperti sebelum ini.
 Sementara itu, isu hangat di Parlimen Britain masih dipantau pelabur dengan keputusan undian bagi halangan Brexit tanpa perjanjian sedang dinantikan.
Dalam pada kekecohan yang berlaku, jurucakap Dewan Parlimen UK, John Bercow mengumumkan bahawa beliau akan berundur dari jawatan tersebut pada 31 Oktober iaitu hari pengunduran Britain dari Kesatuan Eropah.
Dagangan dolar Euro pula masih bergerak lemah pada sesi Eropah hari ini dengan bacaan data pengeluaran perindustrian di Itali dan Perancis mencatatkan bacaan yang lemah.
Namun, apa yang lebih menjadi kebimbangan terbesar pelabur adalah keputusan mesyuarat polisi monetari bank pusat Eropah pada Khamis.
European Central Bank (ECB) dijangka akan terus mengekalkan kadar faedah di paras sifar dengan polisi pelonggaran bagi menyokong kesihatan ekonomi yang tidak menentu di zon Eropah.


Dagangan Minyak Mentah Terkesan Oleh Kenyataan OPEC Mengenai Bekalan Minyak

Dagangan minyak mentah meningkat berikutan berlaku penurunan yang mengejutkan dalam inventori minyak mentah Amerika Syarikat sebanyak 541,000 tong pada minggu lepas daripada jangkaan sebanyak 1.6 juta tong, demikian menurut data yang dikeluarkan oleh Institut Petroleum Amerika.
Bagaimanapun, harga pasaran tidak meningkat banyak berikutan isyarat bercampur mengenai permintaan minyak di China selaku pengimport terbesar minyak mentah, memandangkan pengeluaran perindustrian di negara itu menunjukkan pertumbuhan lebih perlahan daripada yang dijangkakan pada Oktober.
Selain itu, Setiausaha Agung OPEC Mohammad Barkindo memberitahu bahawa bekalan minyak pada tahun 2020 mungkin terjejas kerana pertumbuhan pengeluaran minyak syal yang semakin perlahan. Di samping itu, beliau turut menyatakan asas ekonomi global masih kuat dan yakin AS dan China akan mencapai perjanjian perdagangan.
 Berikutan itu, minyak mentah Brent mempamerkan peningkatan sebanyak 0.14% kepada $62.72 setong manakala WTI Amerika Syarikat naik sebanyak 0.10% kepada $57.84 setong.
OPEC dan sekutunya, termasuk Rusia akan bertemu pada 5 dan 6 Disember ini untuk membincangkan dasar pengeluaran dan mengenai sama ada pelanjutan perjanjian dalam menghadkan penghasilan pengeluaran minyak yang akan berakhir pada Mac 2020.
Sementara itu, ketidaktentuan dalam perdagangan AS dan China terus memberi manfaat buat dagangan safe-haven emas untuk meningkat lebih tinggi pada sesi Eropah di sekitar paras $1466.00 dan $1467.00.
Susulan daripada itu, rundingan AS dan China dilaporkan mempunyai masalah berhubung pembelian produk perladangan, kerana China dikatakan tidak mahu perjanjian yang kelihatan lebih memihak kepada AS.


Analisis Teknikal USD/JPY – Timeframe H1 – 3/10/2018

Setelah gagal melepasi paras resistance 114.00 semalam, pergerakan harga bagi pasangan matawang USD/JPY telah membuat penurunan melepasi paras Magic Pivot semalam sehingga hampir menyentuh paras support MagicS2 pada indicator Moshed Magic Line. Harga kemudian sedikit membuat kenaikan sebelum menutup harga lebih rendah dari paras support MagicS1.
Pada sesi pasaran Asia hari ini, harga didagangkan lebih rendah dari paras Magic Pivot 113.738 namun harga dilihat cuba untuk bergerak naik lebih tinggi dari paras Magic Pivot tersebut dan menuju ke paras resistance 113.936 (MagicR1) di mana harga telah berada pada paras 113.835 setakat jam 2.43 petang. Jika harga berjaya menembusi paras tersebut dan membuat Higher High yang baru melepasi paras resistance 114.00 semalam, jangkaan harga akan menuju ke paras resistance seterusnya yang terdekat pada 114.231 (MagicR2). Dan jika harga masih membuat kenaikan ke paras lebih tinggi, harga boleh mencapai paras ketinggian terbaru pada 114.429 (MagicR3).
 Sebaliknya, jika harga membuat penurunan, berkemungkinan harga akan turun ke paras support terdekat yang dilihat berada di paras 113.443 (MagicS1). Penurunan yang diteruskan bakal melihatkan harga turun ke paras support seterusnya yang lebih rendah iaitu pada paras 113.245 (MagicS2). Seterusnya, pasaran akan menunggu reaksi harga pada paras support 112.950 (MagicS3) yang dilihat berada pada zon RBS (resistance become support) jika harga masih meneruskan penurunannya.
Pergerakan harga pada chart USD/JPY ini banyak terkesan daripada sentimen pasaran semasa dan juga isu-isu ekonomi global seperti perang dagang. Kawal posisi trade anda sebaik mungkin menjelang data pekerjaan dan gaji di AS yang akan dikeluarkan pada Jumaat ini.

Paras support: 113.443, 113.245, 112.950.
Paras resistance: 113.936, 114.231, 114.429.


Zon $1.17000 Kekal Bendung Kejatuhan EUR/USD

Lonjakan hasil perbendaharaan AS 10 tahun yang mencapai paras tertinggi sejak Julai sekitar 1.5% secara tidak langsung terus menyokong USD untuk terus mengukuh menuju penghujung bulan September.
Ini susulan kenyataan hawkish yang dilontarkan oleh Federal Reserve (Fed) pada minggu lalu serba sedikit telah mempengaruhi dolar greenback kekal bergaya mengatasi kebanyakan matawang utama walaupun memulakan dagangan awal minggu ini dengan lemah.
Fed telah memberi isyarat untuk memulakan langkah mengurangkan rangsangan secepatnya pada bulan November.
Selain itu, terdapat juga faktor yang mana terdapat kemungkinan bahawa kenaikan kadar faedah bakal dilaksanakan lebih awal daripada yang dijangkakan.
Menjadi tumpuan pasaran pada malam ini adalah ucapan yang bakal disampaikan oleh Pengerusi Fed Jerome Powell yang seterusnya akan menjadi tumpuan hangat yang berkemungkinan boleh menyokong pengukuhan USD.

Meneliti kepada carta harga pasangan mata EUR/USD, harga telah mempamerkan terjunan pada permulaan sesi Eropah semalam untuk kekal menguji zon support 1.17000.
Namun harga masih gagal untuk menembusi zon support 1.17000 tersebut dan dilihat bergerak mendatar ketika memasuki sesi New York semalam.
 Dalam pada itu, mata wang Euro masih tidak berdaya untuk pamer aksi memberangsangkan setelah memperoleh suntikan yang kurang memuaskan pada penerbitan data-data ekonomi Eropah.
Sekiranya zon support 1.1700 berjaya ditembusi, pergerakan seterusnya dijangka bakal kembali menguji paras terendah yang pernah dicapai pada penghujung Ogos sekitar 1.16700.
Seterusnya, zon support pada 1.16000 akan menjadi paras tumpuan harga untuk diuji semula jika penurunan diteruskan dan sekali gus bakal merekodkan paras terendah terbaharu bagi tahun ini.
Namun jika USD kembali didagangkan lemah, zon SBR (support become resistance) sekitar 1.17500 bakal menjadi paras rintangan berikutnya untuk diuji.
Kenaikan yang lebih tinggi dijangka akan menuju ke paras rintangan 1.18000 dan berkemungkinan harga bakal memberi isyarat untuk EUR/USD kembali dengan trend bullish.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Enam News Besar Tumpuan Pasaran Minggu Ini (06 Nov – 10 Nov)

US Dolar pada Isnin mencapai paras tertinggi lapan bulan lalu berbanding Yen selepas komen yang dibuat oleh Gabenor Kuroda (Bank of Japan, BOJ) pagi tadi.
Dengan perbezaan polisi (divergence) antara The Fed dan BOJ, USD/JPY dilihat membuat kenaikan pagi tadi semasa ucapan Kuroda.
US Dolar sehingga minggu lalu telah merekodkan kenaikan dalam 7 daripada 8 minggu sebelum ini yang menunjukkan satu pengukuhan yang meyakinkan oleh greenback selepas tertekan sejak awal tahun 2017. Minggu ini tumpuan pasaran adalah kepada peristiwa (event) dan data berikut:
1. Ucapan ahli FOMC Dudley (Selasa, 1.10 pagi)
Presiden Fed cawangan New York ini merupakan seorang pengundi tetap dalam penetapan polisi The Fed. Ucapan beliau pada Selasa akan menjadi peluang untuk Dudley merespon terhadap pelantikan Powell sebagai pengerusi Fed tahun depan. Sebagai antara ahli Fed yang berpengaruh, pasaran akan mendapatkan isyarat lebih jelas tentang polisi akan datang melalui Dudley.
2. Penetapan polisi monetari RBA (Selasa, 11.30 pagi)
RBA (Reserve Bank of Australia) baru-baru ini memberikan komen ‘dovish’ dan mengatakan penurunan kadar faedah masih lagi terbuka. Data inflasi dalam laporan sebelum ini juga menunjukkan bacaan kurang daripada jangkaan yang terus menekan matawang Aussie Dolar. Adakah RBA akan memberikan komen yang dovish lagi kali ini? dan menyebabkan AUD terus tertekan? Sama-sama kita nantikan pada esok hari.
 3. Ucapan Janet Yellen (Rabu, 3.30 pagi)
Ramai yang telah maklum bahawa Yellen akan digantikan oleh Jerome Powell. Pasaran bakal melihat rekasi Yellen terhadap pemilihan Powell pada Rabu. Apa yang lebih penting adalah pendirian terkini Yellen untuk kenaikan kadar faedah Fed pada Disember.
4. Data perdagangan China (Rabu)
China akan mengeluarkan data perdagangan pada Rabu dengan jangkaan pasaran ia meningkat kepada $39.5 billion. Eksport dijangka naik 8.8% dari tahun ke tahun (y/y), manakala import naik 13.5%. Data ini penting untuk melihat halatuju pergerakan matawang Aussie dolar kerana China adalah destinasi eksport terbesar komoditi dari Australia.
5. Penetapan polisi monetari RBNZ (Khamis, 4.00 pagi)
Selepas seminggu laporan data pekerjaan yang dikeluarkan minggu lalu, Kiwi (NZD) setakat ini masih lagi lemah. RBNZ akan mengumumkan polisi terkini monetari pada Khamis yang mana dijangka kadar faedah akan dikekalkan 1.75%. Setakat ini dengan kejatuhan Kiwi, pembuat polisi RBNZ sudah tentu positif dengan perkara ini. Kita juga bakal melihat respon RBNZ tentang mandat yang mahu diubah oleh kerajaan baru New Zealand.
6. Data pengeluaran pembuatan UK (Jumaat, 5.30 petang)
Pejabat Statistik Kebangsaan UK akan mengeluarkan data ini pada Jumaat dengan pasaran menjangka ia naik 0.3%. Bank of England telah menaikkan kadar faedah minggu lalu yang pertama sejak lebih dari 10 tahun. Politik akan terus menjadi kebimbangan pelabur terhadap pasaran UK dengan rundingan masih belum menunjukkan isyarat yang lebih jelas tentang masa depan UK dalam pasaran tunggal.


Sentimen Ekonomi Zon Eropah Bertambah Baik! Adakah Eropah Dapat Mengelak Daripada Kemelesetan Ekonomi?

Sentimen ekonomi zon Eropah meningkat kepada paras tertinggi dalam tujuh bulan pada Januari berikutan keyakinan yang lebih merentasi semua sektor kecuali pembinaan, dengan jangkaan inflasi dalam kalangan pengguna dan syarikat kedua-duanya menurun secara mendadak.
Indeks Sentimen Ekonomi (ESI) Suruhanjaya Eropah meningkat kepada 99.9 bulan ini, melebihi 97.1 yang disemak naik pada Disember, nilai indeks tertinggi sejak Jun 2022.
Keyakinan yang semakin meningkat menggariskan jangkaan bahawa kemerosotan ekonomi dalam zon Eropah berkemungkinan smeaking berkurangan walaupun tersepit dengan faktor-faktor seperti harga tenaga dan kos sara hidup krisis dan perang di Ukraine.
Paolo Grignani, ahli ekonomi di Oxford Economics, berkata kenaikan itu mengesahkan yang kebarangkalian paling teruk telah berakhir untuk zon Eropah dengan entimen yang semakin baik, dan ospek pertumbuhan ekonomi yang lebih baik. Dua faktor ini berkemungkinan akan mengekalkan Bank Pusat Eropah menaikkan kadar faedah untuk membendung inflasi yang melebihi 9% pada bulan Disember berbanding sasaran bank sebanyak 2%.
 “Peningkatan secara beransur-ansur dalam keyakinan berkemungkinan akan meyakinkan ECB tentang keperluan lebih banyak kenaikan dalam beberapa bulan akan datang,” kata Grignani.
Tinjauan Suruhanjaya bulanan menunjukkan jangkaan inflasi dalam kalangan pengguna jatuh kepada 17.7 pada bulan Januari daripada 23.2 pada bulan Disember, jauh di bawah purata jangka panjang 20.0, satu arah aliran yang berkemungkinan menggembirakan ECB.
Jangkaan harga jualan dalam kalangan pengilang juga menurun secara mendadak kepada 31.9 pada Januari daripada 37.8 pada Disember dalam tanda tekanan inflasi pada awal perancangan juga semakin surut.
Suruhanjaya melaporkan keyakinan dalam industri meningkat kepada 1.3 daripada -0.6 pada Disember dan dalam perkhidmatan kepada 10.7 daripada 7.7. Sentimen dalam kalangan pengguna bertambah baik kepada -20.9 pada Januari daripada -22.1 dan untuk sektor runcit bacaan kepada -0.8 daripada -2.7.


4 Bank Pusat Bakal Buat Pasaran Tak Tentu Arah Minggu Ini!

US dolar sedikit berubah pada hari Isnin setelah mengakhiri dagangan minggu lalu dengan kerugian mingguan terbesar sejak pertengahan Januari.
Raja mata wang itu berundur dari paras tertinggi 2 setengah bulan berbanding yen ketika pasaran mencari lebih banyak petunjuk dari data-data ekonomi Amerika Syarikat untuk penetapan dasar monetari oleh Federal Reserve (Fed).
Minggu ini, Pengerusi Fed Jerome Powell akan memberi keterangan mengenai Laporan Dasar Monetari Separuh Tahunan di hadapan Jawatankuasa Perbankan Senat dan Jawatankuasa Perkhidmatan Kewangan Dewan.
Ini mungkin boleh menjadi penggerak seterusnya buat US dolar, selain data pekerjaan utama NFP AS yang akan diterbitkan pada hari Jumaat.

Selain itu, pelabur dolar Aussie, Kanada dan yen akan memberi tumpuan kepada 3 mesyuarat polisi dari bank pusat utama, Reserve Bank of Australia (RBA), Bank of Canada (BOC) dan Bank of Japan (BOJ).
 Buat pelabur mata wang pound, data keluaran dalam negara kasar (KDNK) UK untuk bulan Januari pada Jumaat juga akan dijadikan perhatian.
Menjejaki pergerakan mata wang lebih mendalam, dolar Aussie dan New Zealand didagangkan sedikit berubah pada sekitar paras terendah satu bulan berbanding US dolar pada sesi Asia.
Sementara mata wang euro dan pound juga turut diniagakan berlegar pada paras terlemah satu bulan berbanding greenback ketika pasaran menunggu pemangkin selanjutnya daripada data ekonomi utama.
Keseluruhannya, pergerakan mata wang dilihat mendatar walaupun berlaku turun naik yang tidak menentu minggu lalu.
Indeks dolar yang mengukur kekuatan dolar greenback berbanding sekumpulan mata wang utama diniagakan sedkit berubah pada sekitar harga 104.55.
Berminat belajar trade forex bersama Team INTRADAY? Jom sertai program mentoring Hustle 24 Hour kami. Klik di sini untuk join.


EUR/JPY Pamer Penurunan Agresif, Uji Zon Tumpuan ¥128.600

Pelabur dilihat terus mengambil langkah berjaga-jaga terhadap pasaran kewangan pada ketika ini yang masih dibelenggu pelbagai sentimen pasaran yang berisiko.
Carta harga pasangan matawang EUR/JPY nampaknya sekali lagi mempersembahkan penurunan harian yang agresif pada sesi dagangan Rabu dengan menghasilkan terjunan melebihi 100 pips.
Matawang safe-haven Yen dilihat sedikit memanfaatkan kesempatan yang ada untuk melonjak dan memberi kelebihan kepada Yen berbanding matawang Euro.
Meneliti kepada pergerakan semasa, harga telah pun mencatatkan penurunan secara purata sekitar 200 pips setelah mencapai paras rintangan tertinggi 130.500 pada penghujung dagangan September.
Harga tampaknya hanya mengetuk paras halangan Moving Average 50 (MA50) pada rangka masa 4 jam untuk kembali menjunam dan menuju semula zon SBR (support become resistance) 128.600.
 Sekiranya penyusutan harga kekal diteruskan di bawah zon SBR tersebut, zon sokongan pada 128.000 akan kembali menjadi tumpuan setelah zon tersebut masih gagal untuk ditembusi pada sebelum ini.
Penganalisis menjangkakan zon sokongan itu berupaya untuk menyokong semula peningkatan harga pada carta EUR/JPY bagi mengembalikan pergerakan corak uptrend.
Namun tidak mustahil untuk harga kembali meningkat dan zon SBR 129.300 akan kembali dicapai terlebih dahulu sebelum jangkaan untuk menuju ke zon rintangan utama sekitar 130.000.
Lihat gambar carta pasangan matawang EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Perhatian Trader! Ini Berita Penting Untuk Anda Dari New Zealand

Menjadi tumpuan sesi Asia, adalah lonjakan yang dipamerkan dolar kiwi selepas menyaksikan bacaan data ekonomi yang memberangsangkan, sekali gus menguatkan lagi prospek bahawa bank pusat New Zealand (RBNZ) akan meningkatkan kadar faedah lebih cepat dari dijangkakan.
Menurut laporan yang diterbitkan oleh Statistik New Zealand pada awal pagi ini, kadar pengangguran jatuh mendadak kepada 4% pada suku kedua, daripada 4.6% yang dicatatkan pada suku pertama.
Bacaan yang dicatatkan ini adalah yang terendah sejak Disember 2019 dan berada di bawah tahap pra-COVID setelah pelaksanaan penutupan coronavirus melihat kadar pengangguran meningkat kepada 5.3% tahun lalu.
 Dolar kiwi melonjak tinggi susulan laporan ini, dengan didagangkan di sekitar tahap tertinggi hampir satu bulan ketika pelabur mula meramalkan bahawa angka ini akan meningkatkan kemungkinan untuk kenaikan kadar faedah.
Matawang itu telah meraih sokongan untuk meningkat pada sesi sebelumnya, yang mana RBNZ dilaporkan akan segera memulakan perbincangan mengenai pengetatan dalam standard pinjaman gadai janji dalam usaha untuk mengawal pasaran perumahan yang meningkat dan melindungi pembeli rumah.
Data menunjukkan New Zealand telah melepasi pekerjaan penuh, dan ekonomi menjadi terlalu panas, kata ANZ Bank.
ANZ Bank menjangkakan bahawa kadar faedah akan dinaikkan pada mesyuarat bulan Ogos, Oktober dan November, dengan dua kenaikan lagi pada Februari dan Mei, menjadikan kadar faedah pada kadar terminal 1.5% pada pertengahan 2022.


Sektor Pembinaan Malaysia Berkembang 8.3% Tahun Depan

Meskipun ekonomi dunia tidak menentu, industri pembinaan terus menunjukkan prestasi yang positif pada 2016, diterajui kategori infrastruktur, yang mengungguli senarai projek-projek yang berdaftar dengan Lembaga Pembangunan Industri Pembinaan (CIDB).
Sehingga November tahun ini, 5,024 projek bernilai RM121 bilion didaftarkan dengan CIDB, dan banyak lagi dijangka direkodkan menjelang akhir tahun.
“Dari Januari-November 2016, nilai projek meningkat 36 peratus kepada RM121 bilion (Januari-November 2015: RM89 bilion) manakala jumlah projek menunjukkan penguncupan 3.0 peratus kepada 5,024 projek,” kata Ketua Pegawai Eksekutif CIDB Datuk Ahmad Asri Abdul Hamid kepada Bernama.
Hampir separuh daripada projek pembinaan yang diluluskan (47 peratus) membabitkan kategori infrastruktur, diikuti kediaman, bukan kediaman dan kemudahan sosial.
Jumlah projek yang diluluskan kebanyakannya disumbangkan oleh 14 projek mega bernilai lebih RM1 bilion setiap satu, dengan gabungan nilai kira-kira RM35 bilion.
“Daripada 14 projek mega terbabit, 12 projek yang bernilai RM33 bilion, melibatkan projek infrastruktur, terutama Lebuhraya Pan-Borneo dan pakej projek MRT2.
“Ini adalah sejajar dengan fokus kerajaan untuk meningkatkan sektor pengangkutan awam dalam Rancangan Malaysia ke-11, bermula dari 2016 hingga 2020,” kata Ahmad Asri.
Sementara itu, industri pembinaan dijangkakan tumbuh 8.7 peratus tahun ini berbanding 8.2 peratus pada 2015.
Pada suku ketiga tahun ini, industri ini mencatatkan pertumbuhan sebanyak 8.2 peratus.
Bagi projek kediaman dan bukan kediaman, kedua-dua kategori merosot sedikit pada 2016, menerima impak akibat ketidaktentuan dunia.
 Ini susulan keputusan pengundian Brexit dan pilihan raya presiden Amerika Syarikat, pinjaman yang lebih ketat oleh institusi kewangan, stok rumah sedia ada, penyusutan nilai Ringgit dan pendekatan tunggu dan lihat dalam kalangan pengguna.
Melangkah ke tahun 2017, Ahmad Asri berkata prospek bagi industri pembinaan yang dijangkakan berkembang 8.3 peratus, dilihat menggalakkan susulan unjuran peningkatan dalam ekonomi domestik yang selari dengan pemulihan ekonomi dunia.
“Projek MRT2 (Sg Buloh-Serdang-Putrajaya) dan projek Menara Warisan Merdeka dijangkakan menyumbang secara ketara pada tahun-tahun akan datang.
Memandangkan ia merupakan projek yang baru diluluskan secara berpakej, impak kedua-dua projek itu belum dapat dilihat pada 2016,” katanya.
Kedua-dua projek itu dijangkakan dapat meningkatkan prestasi sektor pembinaan dan mendorong meningkatkan aktiviti pembinaan, menerusi pembangunan komersial dan perumahan di kawasan sekitar projek dilaksanakan.
“Infrastruktur penghubung baharu akan memenuhi permintaan pengangkutan daripada jumlah penduduk yang semakin meningkat selain mengurangkan masalah trafik, manakala mercu tanda komersial baharu akan membuka perniagaan baharu dan merangsang pertumbuhan ekonomi,” katanya.
Berdasarkan pangkalan data CIDB, Ahmad Asri berkata 22 pakej projek MRT2 bernilai RM24.1 bilion dan 10 pakej projek Menara Warisan Merdeka bernilai RM3.8 bilion, diluluskan.

Dalam Bajet 2017, kerajaan akan terus menyediakan pelbagai jenis bantuan, subsidi kewangan dan insentif untuk merangsang sektor perumahan, terutama pembinaan rumah mampu milik,” katanya.
Usaha ini bermatlamat membantu membangunkan dan meningkatkan pertumbuhan ekonomi domestik dan menggalakkan pemilikan rumah dalam kalangan rakyat.
Sumber: Bernama


Bakal Ada Kejutan Pada Dagangan EUR/USD Menjelang Mesyuarat FOMC?

Mata wang dolar Amerika Syarikat didagangkan lemah pada Rabu berikutan pelabur berwaspada menantikan keputusan mesyuarat FOMC pada awal pagi Khamis dengan jangkaan penurunan kadar faedah oleh Federal Reserve (Fed).
Fed diramalkan akan menurunkan kadar kepada 25 mata asas, menjadikan penurunan kali ketiga pada tahun ini untuk mesyuarat edisi Oktober.
Selain itu, pelabur turut merasakan kebimbangan terhadap perkembangan rundingan dagang antara Amerika Syarikat dan China setelah dilaporkan bahawa perjanjian fasa pertama berkemungkinan tidak akan ditandatangani pada sidang kemuncak di Chile November ini ekoran teks perjanjian yang tidak dapat disiapkan.
Sesi pasaran New York hari ini turut dijangka memberi impak terhadap pergerakan USD dengan laporan pekerjaan bagi sektor swasta di AS dan juga bacaan pertumbuhan GDP AS untuk suku ketiga.
Dilihat pergerakan harga pada carta pasangan mata wang EUR/USD, dolar Euro berjaya mengukuh berbanding USD mengambil kesempatan terhadap penyusutan nilai mata wang Amerika Syarikat itu.
Di samping itu juga, faktor positif Brexit turut menyokong kenaikan harga buat Euro sejak semalam.
 Harga dari paras support sekitar 1.10750 telah membuat lonjakan melepasi garisan Moving Average 50 (MA50) dan juga menembusi paras 1.11100 sebelum harga mendatar di sekitar paras tersebut sehingga penghujung sesi New York.
Bersambung pada sesi Asia pagi ini, harga masih bergerak perlahan sebelum menunjukkan kenaikan harga pada sesi dagangan Eropah namun dilihat bergelut untuk meneruskan pengukuhan ke paras lebih tinggi.
Jika harga terus bergerak melakukan kenaikan, paras awal dilihat akan dituju harga adalah pada 1.11400 sebelum kenaikan lebih tinggi bakal menguji zon resistance pada 1.11800.
Namun jika harga kembali membuat penurunan dan bergerak lebih rendah dari garisan MA50, zon support pada 1.10700 akan diuji harga sebelum meneruskan penurunan ke paras lebih rendah.
Dengan pasaran yang berdepan mesyuarat FOMC dan juga laporan pekerjaan NFP Amerika Syarikat pada penghujung minggu, dagangan pada EUR/USD pastinya mencabar dan bakal memberikan kejutan buat peserta pasaran.
Kekal berwaspada dan lihat gambar carta pasangan mata wang EUR/USD di bawah untuk rujukan teknikal analisis anda.


Analisis Teknikal USD/CAD – Timeframe H1 – 5/12/2018

Setelah bergerak perlahan di sekitar paras support 1.3165, pergerakan harga pada chart pasangan matawang USD/CAD pada dagangan semalam kembali membuat kenaikan setelah dollar USD kembali mengukuh berikutan sentimen pasaran semasa kembali berisiko dan meningkatkan semula permintaan terhadap matawang safe-haven. Sementara itu, tumpuan pasaran pada hari ini terarah kepada pengumuman kadar faedah di Kanada oleh Bank of Canada (BOC) dengan jangkaan BOC akan mengekalkan kadar faedah di paras 1.75% selepas kenaikan pada Oktober lalu. Perkembangan pasaran minyak mentah pula, Menteri Arab Saudi menyatakan masih terlalu awal untuk OPEC mengurangkan pengeluaran minyak dan faktor ini turut menyumbang kepada penyusutan nilai dollar CAD. Oleh itu, harga pada USD/CAD semalam melonjak melepasi paras Magic Pivot sehingga ke paras resistance MagicR1 pada indicator Moshed Magic Line.
Pada sesi pasaran Asia pagi ini, harga dilihat terus menyambung kenaikan pada dagangan semalam dan dilihat menuju ke paras resistance 1.3297 (MagicR1). Kenaikan seterusnya dijangka akan melihatkan harga menguji paras ketinggian harga pada dagangan Jumaat lalu di resistance 1.3332 (MagicR2) sebelum lonjakan lebih tinggi harga berpotensi untuk mencapai paras ketinggian yang baru di paras 1.3398 (MagicR3) mengatasi paras ketinggian semasa pada chart USD/CAD yang dicapai minggu lalu.
Namun, jika harga kembali membuat penurunan lebih rendah dari paras Magic Pivot 1.3230 hari ini, paras awal yang dilihat akan dituju harga adalah pada support terdekat yang berada di paras 1.3195 (MagicS1). Kemudiannya, jangkaan harga akan turun menuju ke paras support 1.3128 (MagicS2) yang berada pada zon RBS (resistance become support) dan sekiranya harga masih meneruskan penurunan, paras support pada 1.3093 (MagicS3) dilihat akan menjadi destinasi tumpuan harga yang seterusnya.
 Tumpuan adalah kepada pengumuman kadar faedah di Kanada oleh BOC pada jam 11 malam ini. Terus ikuti perkembangan sentimen pasaran semasa dan juga perkembangan pasaran minyak mentah global yang mana masing-masing memberi impak terhadap matawang greenback dan Loonie. Bandingkan paras harga pada indicator Moshed Magic Line dan juga paras-paras yang menjadi tumpuan harga pada chart USD/CAD untuk melihat keberkesanannya.

Paras support: 1.3195, 1.3128, 1.3093.
Paras resistance: 1.3297, 1.3332, 1.3398.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis Teknikal EUR/USD – Timeframe H1 – 23/11/2018

Pasaran sekali lagi dikejutkan dengan tumpuan utama adalah terhadap isu Brexit. Perkembangan yang semakin positif melonjakkan matawang Sterling dan juga matawang EURO. Data ekonomi pula tertumpu kepada minit mesyuarat ECB pada jam 8.30 malam tadi. Secara keseluruhan, tiada tambahan terbaru daripada segala yang telah dibincangkan oleh Gabenor Draghi ketika persidangan ECB pada 25 Oktober lalu. Kenyataan yang digariskan adalah risiko terhadap pertumbuhan di zon Eropah namun masih dilihat seimbang dan mampu ditangani oleh ECB. Dilihat pada pergerakan harga pada chart pasangan matawang EUR/USD, harga membuat kenaikan melepasi paras Magic Pivot semalam dan setelah berita berkenaan Brexit pada sesi pasaran Eropah petang semalam, EURO cuba melonjakkan harga dan telah melepasi paras resistance MagicR1 pada indicator Moshed Magic Line, namun harga kembali semula turun menyentuh paras Magic Pivot. Kemudian harga dilihat bergerak perlahan sehingga penghujung sesi pasaran New York sebelum dagangan ditutup.
Pada sesi pasaran Asia hari ini, harga bergerak perlahan di paras Magic Pivot 1.1405 pada permulaan sesi, kemudiannya harga dilihat cuba membuat kenaikan menuju ke paras resistance 1.1430 (MagicR1). Jika harga berjaya meneruskan kenaikan, harga bakal menuju pula ke paras resistance pada 1.1460 (MagicR2) untuk menguji zon ketinggian harga sebelum ini. Dan sekiranya harga berjaya melepasi paras tersebut, ketinggian harga yang baru seterusnya berkemungkinan berpotensi untuk mencapai paras resistance 1.1485 (MagicR3).
Namun, jika harga dilihat bergerak membuat penurunan lebih rendah dari paras Magic Pivot 1.1405, paras awal penurunan harga dilihat akan ke paras support 1.1375 (MagicS1). Kemudiannya, harga yang meneruskan penurunannya akan menguji pula zon RBS (resistance become support) sekitar paras 1.1350 (MagicR2). Seterusnya, harga boleh mencecah sehingga ke paras sekitar 1.1320 (MagicS3) jika penurunan harga masih berlaku.
 Ikuti perkembangan ekonomi dan politik di zon Eropah dan juga perkembangan Brexit untuk penutup dagangan pada minggu ini. Terus jadikan indicator Moshed Magic Line sebagai rujukan tambahan dalam analisis teknikal harian anda untuk masa akan datang.

Paras support: 1.1375, 1.1350, 1.1320.
Paras resistance: 1.1430, 1.1460, 1.1485.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Ini Cara Baca Data Ekonomi Di Forex Factory

Trader mesti tahu kan Forex Factory?
Ye lah. Kalau nak tahu pasal data-data yang akan dikeluarkan, wajib tengok Forex Factory dulu sebab ia akan memberi kesan kepada pasaran mata wang.
Tapi, ada juga di kalangan trader yang tak tahu atau kurang faham bagaimana nak baca data yang disediakan di platform tersebut.
Mari sini, INTRADAY jelaskan!
Pada kalendar ekonomi, data yang dikeluarkan akan menggambarkan acara berita yang berimpak tinggi (merah), sederhana (jingga) dan rendah (kuning).
Kebiasaannya data berimpak tinggi akan memberi kesan besar kepada pergerakan mata wang tersebut.
Merujuk gambar di atas, acara untuk keputusan mesyuarat dasar FOMC berwarna merah, yang bermaksud ia memberi impak besar pada mata wang US dolar. Jadi, pelabur boleh jangkakan akan berlaku pergerakan besar pada US dolar dan pasaran mata wang.
Sementara ucapan Setiausaha Perbendaharaan Amerika Syarikat, Janet Yellen pula berwarna jingga, yang bermaksud ia memberi kesan sederhana kepada pasaran.
Kemudiannya, data akaun terkini (current account) AS berwarna kuning yang bermaksud, ia memberi impak rendah atau tiada impak langsung ke atas mata wang.
 Seterusnya, perhatikan sekali lagi gambar di atas. Apakah maksud untuk ‘actual’; ‘forecast’; ‘previous’?
Actual atau sebenar, adalah bacaan sebenar atau semasa kepada data yang baru dikeluarkan pada hari tersebut.
Forecast atau ramalan, adalah jangkaan kepada data yang akan dikeluarkan.
Sementara previous atau sebelum, adalah bacaan yang dicatatkan sebelumnya (minggu, bulan, suku tahunan).
Sekiranya bacaan sebenar yang dicatatkan adalah lebih tinggi daripada yang diramalkan atau sebelumnya, ia boleh memberi impak positif kepada mata wang.
Namun, tidak semua data mempunyai kesan yang sama terhadap pasaran, kerana ia bergantung kepada jenis data yang dikeluarkan.
Contoh, data tuntutan pengangguran (unemployment claims). Jika bacaan yang dicatatkan meningkat daripada jangkaan atau sebelumnya, ia memberi impak negatif kepada mata wang USD.
Ini kerana, tuntutan pengangguran yang meningkat menandakan ramai yang tidak bekerja, oleh itu ia tidak bagus untuk ekonomi AS.
Sebaliknya, jika bacaan menurun daripada jangkaan dan bacaan terdahulu, ia memberi kesan positif kepada mata wang USD.
Kesimpulannya, trader perlu tahu untuk baca data ekonomi di Forex Factory bagi membantu menjangkakan kesan terhadap sesuatu mata wang.


EIA: Bekalan Minyak US Naik 5.9 Juta Tong Minggu Lalu

Laporan terkini bekalan minyak US daripada Energy Information Administration (EIA) semalam merekodkan kenaikan 5.9 juta tong bagi minggu yang berakhir pada 8 September lalu, diikuti dengan kenaikan 4.6 juta tong minggu sebelumnya.
Penganalisis pasaran hanya menjangkakan kenaikan 4.0 juta tong, walaupun impak daripada taufan Harvey terus menyebabkan ketidaktentuan dalam pasaran minyak.
Bekalan minyak mentah naik kepada jumlah 468.2 juta tong, walaupun pada bacaan tahun ke tahun jatuh 2.5%.
Pengeluaran minyak domestik pula pulih dengan lonjakan sebanyak 6.5%, bersamaan 9.35 juta tong sehari, selepas pengeluaran jatuh 7.9% pada minggu sebelumnya berikutan  penapisan minyak mula beroperasi secara beransur-ansur selepas ribut Harvey. Walau bagaimanapun, bacaan tahunan masih menunjukkan peningkatan 10% pada pengeluaran.
 Bekalan gasolin jatuh 8.4 juta tong pada minggu lalu, dengan penurunan tahun ke tahun 4.4%, dan hasil sulingan turun 3.2 juta tong dengan kejatuhan paras tahun ke tahun sebanyak 11.2%
Kapisiti kilang penapisan jatuh 2.0% pada minggu lalu berikutan impak penutupan masih berterusan selepas banjir besar merosakkan sebahagian besar kawasan walaupun pasaran menjangkakan kapasiti akan pulih secara beransur-ansur.
Penurunan bekalan gasolin menjadi salah satu potensi yang menyokong harga minyak kerana turut diimbangi dengan jangkaan kenaikan pada pengeluaran dan bekalan minyak.
From around $48.75 p/b ahead of the data, prices edged higher although the overall reaction was limited given a very mixed report and there was no net change in prices.


Peningkatan Drastik Kes Baru Jangkitan Virus, Sentimen Pasaran Kembali Berisiko!

Sentimen pasaran kewangan pada Khamis kembali berisiko setelah Suruhanjaya Kesihatan Hubei China melaporkan pertambahan drastik kes baru untuk jangkitan Coronavirus COVID-19.
Angka kematian telah meningkat kepada 242 nyawa menjadikan jumlah korban terkini adalah 1,310 orang. Sementara, kes jangkitan terbaru meningkat sebanyak 1,638 menjadikan kes jangkitan 14,840 disahkan.
Sebelum ini, China melaporkan jumlah peningkatan kes terbaru semakin perlahan sehari selepas Pegawai penasihat kesihatan Beijing mengatakan wabak tersebut berkemungkinan berakhir pada April.
Pasaran Wall Street turut ditutup mencapai rekod tertinggi pada Rabu dengan risiko Coronavirus yang semakin reda.
Namun, sentimen risk-off pasaran kembali meningkatkan kebimbangan semula pelabur serta telah mendorong dagangan safe-haven Yen kembali mengukuh dan kembali meningkat dari paras terendah 3 minggu berbanding US dolar yang dicapai semalam.
 Matawang berpulangan tinggi termasuk dolar Australia dan New Zealand juga turut menunjukkkan penurunan harga pada sesi Asia hari ini.
Matawang dolar New Zealand kembali mencatatkan penurunan sekitar 60 pips berbanding US dolar selepas mencapai paras tertinggi harian semalam susulan kenyataan hawkish bank pusat New Zealand pada mesyuarat dasar monetari pertama untuk tahun ini.
Matawang dolar USD dilihat bergerak mendatar dalam pasaran apabila Pengerusi Federal Reserve (Fed) Jerome Powell mengulangi keyakinan beliau terhadap unjuran ekonomi Amerika Syarikat dengan data-data yang diterbitkan kukuh.
Data inflasi Amerika Syarikat pada sesi New York malam ini akan menjadi tumpuan pelabur dan dijangka memberi impak terhadap pergerakan US dolar ekoran data tersebut bakal mempengaruhi keputusan dasar bank pusat yang akan datang.
Dolar Kanada dijangka akan turut kembali diniagakan lemah selepas risiko Coronavirus yang kembali melanda pasaran semula bakal menekan harga minyak mentah ke paras lebih rendah semula.
Matawang Eropah kekal diniagakan berisiko dalam pasaran dengan risiko rundingan Brexit menjejaskan dagangan Pound Sterling sementara dolar Euro terkesan pada data pengeluaran perindustrian zon Eropah yang mencatatkan penguncupan ketara pada bulan Disember 2019, terburuk sejak Februari 2016 yang lalu.


Ekonomi Australia Lebih Baik Dari Jangkaan, Pelabur Ketepikan Kebimbangan!

Pertumbuhan ekonomi Australia meningkat lebih kukuh pada suku pertama, mengetepikan jangkaan menyuramkan akibat gangguan berkaitan Omicron dan banjir di pantai timur pada awal tahun.
Biro Perangkaan Australia (ABS) melaporkan keluaran dalam negara kasar (KNDK) berkembang 0.8% pada suku pertama daripada jangkaan 0.6% oleh pasaran, tetapi menurun daripada 3.6% pada suku sebelumnya.
Lonjakan harga komoditi akibat perang di Ukraine telah memberi manfaat buat Australia selaku pengeksport besar bijih besi dan produk tenaga pada tiga bulan pertama tahun ini dengan memacu kenaikan eksport.
 Namun, pertumbuhan ini dihadkan oleh penutupan Covid-19 di Shanghai yang menyebabkan lebih satu pertiga eksport Australia yang ditujukan untuk pelabuhan di pantai timur China terjejas.
Sementara itu, tinjauan domestik kelihatan lebih lemah apabila inflasi yang melonjak telah mendorong Bank Pusat Australia (RBA) untuk menaikkan kadar faedah dengan lebih pantas.
Inflasi telah meningkat ke tahap tertinggi dalam tempoh lebih 20 tahun pada suku pertama, dengan pakar ekonomi menjangkakan lebih teruk pada suku akan datang.
Susulan penerbitan data ini, dolar Aussie mempamerkan reaksi sedikit berubah dengan kekal didagangkan di paras ketinggian empat minggu berbanding US dolar pada sesi Asia.


Prospek Kenaikan Kadar Kekal Memberi Tekanan Kepada Logam Berharga

Emas menyusut dalam sesi Asia kerana prospek kenaikan kadar dalam mesyuarat 13 hingga 14 Disember ini kekal memberi tekanan buat logam kuning.
Di Comex, emas merosot sebanyak 0.07% kepada $1,175.65 satu troy ounce. Bagi dagangan logam lain, silver futures dicatat melonjak sementara copper didagang merosot sebanyak 0.45 peratus sepaun dalam sesi ini.
Semalam, harga emas jatuh lebih 1 peratus berikutan kekuatan ekuiti telah menjejaskan permintaan terhadap logam berharga. Dalam masa yang sama, jangkaan kenaikan kadar oleh Fed masih mempengaruhi pasaran sekali gus menyebabkan logam ini mula didagang perlahan.
Emas bangkit semula selepas rakyat Itali menolak perubahan perlembagaan dalam referendum Itali yang lepas.
 Walaupun begitu, pasaran saham Eropah dan permintaan terhadap matawang Euro mula melonjak semula selepas referendum terbabit.
Harga logam jatuh hampir 8 peratus pada bulan November berikutan jangkaan terhadap perbelanjaan fiskal yang bakal meningkat dibawah pemerintahan Trump. Era pentadbiran tersebut juga dijangka akan menolak kadar faedah ke paras yang lebih tinggi.
Tetapi Presiden Fed New York iaitu William Dudley mengatakan bahawa terlalu awal untuk menilai rancangan Trump ini sama ada dasar ini sesuai dengan kenaikan faedah secara beransur-ansur atau tidak.
Datuk Bandar New York Menuntut $35 Juta Daripada Kerajaan Baru Trump!


Punca Betul BOE Ini! Sebabkan GBP/USD Menjunam 200 Pips!

Meninjau kepada carta pergerakan harga GBP/USD, harga tampaknya memapar lonjakan pada Rabu untuk menguji paras 1.37000 sebelum mempersembahkan aksi terjunan pada Khamis.
Berbeza berbanding Federal Reserve (Fed) yang melaksanakan langkah tapering, bank pusat England nampaknya telah mengecewakan jangkaan pasaran untuk pengetatan dasar polisi sebelum ini.
Bank of England (BOE) nampaknya malah mengekalkan kadar faedah tidak berubah pada paras 0.10% dan secara tidak langsung terus mendorong pengerakan bagi matawang Pound untuk menyusut dengan ketara menuju penghujung minggu.
Selain itu, tekanan yang masih lagi dirasai mengenai ketidaktentuan Brexit ketika ini turut menjadi faktor yang menyebabkan nilai Pound terus melemah di kala matawang USD yang sedang mengukuh.

Oleh yang demikian, ia sama sekali telah mendorong harga GBP/USD untuk membuat terjunan melebihi 200 pips pada dagangan Khamis sehingga melepasi paras sokongan awal minggu pada 1.36000.
Penurunan yang dipamerkan dilihat terus tenggelam sehingga menembusi paras 1.35000 sebelum bergerak perlahan dan mendatar pada penghujung sesi dan bersambung ke sesi Asia hari ini (Jumaat).
 Momentum penurunan yang dikekalkan bakal menyaksikan pergerakan harga untuk menguji zon sokongan pada penghujung September iaitu sekitar 1.34000 yang juga merupakan paras terendah bagi 2021.
Andai kata USD berjaya peroleh sokongan pada penerbitan data NFP Amerika Syarikat (AS) pada sesi New York malam ini, tidak mustahil untuk harga menjunam dengan parah lagi dan catat paras terendah yang baharu.
Akan tetapi sekiranya pergerakan harga kembali berupaya untuk menghasilkan momentum lonjakan, zon SBR (support become resistance) 1.36000 dijangka akan diuji semula sebelum melonjak lebih agresif.
Lonjakan agresif yang jelas akan memperlihatkan harga menguji zon SBR selanjutnya pada 1.37000 dan seterusnya bakal memberi petunjuk awal untuk harga membuat perubahan trend bullish.
Lihat gambar carta harga pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kejutan Oleh BOE, GBP/USD Bakal Turun Lebih Rendah Minggu Ini

Pasaran menyaksikan pergerakan aktif harga bagi matawang Pound Sterling pada petang ini setelah dikejutkan oleh pemotongan kadar faedah 50 mata asas oleh bank pusat England.
Mengikut jejak Federal Reserve (Fed), Bank of England (BOE) turut menurunkan kadar faedah dari 0.75% kepada 0.25% dan diumumkan di luar jadual mesyuarat polisi.
Jika diteliti, matawang Pound mula pamerkan penurunan pada minggu ini berbanding US dolar selepas mencapai kenaikan ke paras ketinggian 1.32000 pada Isnin.
Dagangan pasangan matawang GBP/USD pada minggu lalu mencatatkan kenaikan ekoran penyusutan pada dagangan US dolar.
Seperti ekonomi negara yang terkesan oleh wabak Coronavirus COVID-19, UK tidak terlepas terkena tempias.
Terbaru, Menteri Kesihatan UK Nadine Dorries telah dilaporkan terkena jangkitan virus tersebut. Penularan yang semakin buruk akan menambahkan lagi tekanan buat UK yang masih berdepan ketidaktentuan rundingan bersama Kesatuan Eropah (EU) untuk hubungan selepas Brexit.
Penurunan ketara harga pada carta GBP/USD semalam ke paras 1.28700 mencatatkan sekitar 250 pips ke paras lebih rendah.
Harga bergerak perlahan pada sesi Asia hari ini dan menunjukkan kenaikan harga dengan pergerakan yang lemah.
 Namun awal dagangan sesi Eropah menyaksikan penurunan ketara harga pada carta GBP/USD susulan pengumuman pemotongan kecemasan tersebut melihatkan penurunan drastik 100 pips harga.
Harga telah kembali menyambung semula penurunan melepasi paras 1.28700 dan menguji zon RBS (resistance become support) hampir di paras 1.28000.
Jika harga meneruskan penurunan ke paras lebih rendah, harga akan menguji zon support yang diuji pada awal minggu lalu sekitar paras 1.27300.
Namun jika terdapat kenaikan harga, paras halangan dinamik Moving Average 50 (MA50) akan diuji sebelum harga meneruskan kenaikan lebih tinggi sekiranya melepasi halangan tersebut.
Kenaikan tertinggi dilihat akan ke paras resistance 1.32000 yang diuji awal minggu ini.
Selain data ekonomi, pasaran juga akan memberi tumpuan pada laporan belanjawan tahunan UK yang akan dibentangkan oleh Menteri Kewangan terbaru UK, Rishi Sunak.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan diatas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Pelabur Optimis Emas Akhiri Minggu Ini Lebih Tinggi!

Seperti yang dijangkakan pelabur yang kekal optimis, dagangan emas terus dipacu ke paras lebih tinggi pada Rabu semalam menyambung corak kenaikan hari sebelumnya.
Menyokong situasi tersebut, US dolar didagangkan lemah susulan mengalami penyusutan berikutan sentimen pasaran dipulihkan dengan perkembangan positif ekonomi China.
Data sektor pembuatan dan perkhidmatan China bagi bulan Februari diterbitkan dengan bacaan yang cemerlang menunjukkan kesan positif kerajaan yang mengakhiri langkah zero Covid sebelum ini.
Penyusutan US dolar terus memberi ruang emas untuk didagangkan meningkat menuju ke penghujung minggu ini.
Pada carta harga XAU/USD yang mengukur nilai emas berbanding US dolar telah menyaksikan kenaikan harga yang berjaya melepasi rintangan 1830.00.
Kenaikan diteruskan mencapai ketinggian 1844.00 pada sesi New York semalam namun menuju ke penutup sesi, harga sedikit berundur ke sekitar 1836.00.
Menyambung dagangan pada hari ini (Khamis), harga menyusur perlahan ke paras 1830.00 semula dan bakal memberi reaksi pada paras sokongan Moving Average 50 (MA50) pada rangka masa 1 jam di carta XAU/USD untuk isyarat pergerakan selanjutnya.
 Jika harga melonjak semula meneruskan kenaikan, mengatasi ketinggian dicapai semalam akan mendorong pendakian diteruskan menuju sasaran 1870.00.
Zon tersebut dijangka akan menjadi rintangan penting bakal diuji oleh harga dan pelabur akan memerhatikan reaksi di zon tersebut.
Namun jika emas kecundang pada dagangan penghujung minggu, harga boleh terjun semula menuju paras sokongan awal minggu selepas melepasi paras 1820.00.
Penurunan yang diteruskan dijangka akan menjejak ke zon support 1800.00 dan turut mencatatkan paras terendah terbaru 9 minggu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


US Dolar Menyusut, Pelabur Jangka Pengeluaran Minyak Akan Meningkat

Pasaran Matawang
Matawang US dolar mencatat penyusutan berbanding matawang utama yang lain dalam sesi dagangan Eropah.
Indeks US dolar yang mengukur kekuatan matawang greenback berbanding matawang lain menyusut sebanyak 0.09% kepada 90.3=59 setakat jam 05.20 p.m.
Matawang euro mengukuh berbanding US dolar sebanyak 0.10% kepada 1.2198.
Matawang euro mula kembali mengukuh setelah jatuh daripada paras tertinggi 3 tahun.
 US dolar sedikit tertekan berikutan ekonomi global yang semakin pulih menyebabkan pertumbuhan ekonomi US sedikit terbatas.
Matawang GDP/USD juga didagangkan kukuh dengan peningkatan sebanyak 0.01%.
Pasaran Komoditi
Harga minyak didagangkan sedikit rendah dalam sesi eropah berikutan spekulasi pelabur terhadap data pengeluaran minyak yang akan dikeluarkan harini. Pelabur menjangkakan peningkatan dalam pengeluaran minyak US dan gasoline.
Berdasarkan laporan API yang dikeluarkan semlam, inventori minyak mentah US jatuh 5.1 juta tong pada minggu lepas berbanding jangkaan penganalisis sekadar mencatat kejatuhan sebayak 3.6 juta tong.
Harga emas meneruskan kejatuhan dalam sesi dagangan Eropah.


Siap Sedia Semua, EUR/USD Dah Start Nak Terjun Ni

Ketegangan hubungan di antara Amerika Syarikat (AS) dan China terus berlarutan susulan laporan AS pertimbang untuk menyekat kunjungan ahli Parti Komunis China, langkah yang pastinya akan mencetuskan tindakan balas oleh ekonomi kedua terbesar dunia tersebut.
Dengan kerosakan wabak pandemik yang melanda dunia sekarang, pertelingkahan dua negara tersebut akan mengeruhkan lagi keadaan dan menambah risiko dalam pasaran kewangan.
Selain didorong oleh sentimen berisiko pasaran, pengukuhan US dolar pada dagangan Khamis semalam turut disokong oleh data jualan runcit AS untuk bulan Jun yang mencatatkan peningkatan, meleset berbanding jangkaan penurunan oleh pasaran.
Namun, data tuntutan pengangguran AS untuk minggu lalu masih kekal tinggi tidak banyak perbezaan berbanding bacaan sebelumnya sekitar angka 1.3 juta.
Euro pula pamerkan pergerakan yang sederhana selepas keputusan mesyuarat polisi bank pusat Eropah (ECB) tidak menunjukkan perubahan pada kadar faedah dan juga polisi semasa.
Tumpuan akan terarah pada keputusan perbincangan dana pemulihan rangsangan ekonomi oleh para pemimpin Eropah pada pertemuan hari ini.
 Pergerakan harga pada carta pasangan matawang EUR/USD semalam dilihat membuat kenaikan sekitar paras 1.14400, gagal mencapai ke paras ketinggian pada Rabu.
Penurunan yang kembali bergerak di bawah paras 1.14000 dan juga paras halangan Moving Average 50 (MA50) untuk pergerakan 1 jam harga, memberi isyarat awal perubahan trend bearish pada carta EUR/USD.
Penurunan lebih rendah dijangka akan diteruskan menuju zon RBS (resistance become support) 1.13400 sebelum ke paras tumpuan 1.13000.
Namun jika harga membuat kenaikan semula, paras ketinggian terbaru dilihat pada zon resistance 1.14900 yang kali terakhir dicapai adalah pada dagangan awal Mac lalu.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Hari Pertama Dagangan 2021, GBP/USD Tembus Tinggi Ke Awan

Walaupun pelabur masih skeptikal, namun sentimen perjanjian Brexit kekal dipandang optimis selepas persetujuan rundingan dicapai antara UK dan Kesatuan Eropah (EU) pada penghujung 2020.
Mata wang Pound Sterling kekal pamerkan corak peningkatan harga sehingga dagangan bersambung pada tahun yang baru.
Pada carta pasangan GBP/USD harga sedikit melepasi paras ketinggian pada penutup minggu lalu untuk mencatatkan paras tertinggi terbaru sejak April 2018. Namun pergerakan harga di awal minggu masih perlahan.
Corak kenaikan harga dilihat akan diteruskan disokong oleh faktor penyusutan berterusan US dolar pada minggu ini dengan sentimen pemulihan ekonomi yang meningkatkan keyakinan pelabur pasaran.
Harga yang bergerak di atas paras sokongan Moving Average 50 (MA50) juga memberi isyarat trend masih menaik untuk carta GBP/USD.
 Jika harga kembali membuat penurunan, zon RBS (resistance become support) 1.36000 akan diuji semula selepas paras tersebut menjadi rintangan pada dagangan Disember lalu berjaya ditembusi.
Penurunan lebih rendah akan menguji pula zon RBS pada 1.35000 setelah pelabur melihatkan trend harga mula berubah.
Namun jika sentimen pasaran kekal tidak berubah, harga bakal meneruskan kenaikan lebih tinggi berkemungkinan ke paras ketinggian baru sekitar 1.38000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Semakin ‘Bearish’, AUD/USD Betul-Betul Terbenam Ke Dasar Ni

Melihat kepada carta harga pasangan matawang AUD/USD, harga tampaknya terus menyambung trend penurunan yang dipaparkan dari awal sesi Asia (Selasa) sampai lah ke penghujung sesi pasaran New York.
Harga juga telah mencatat terjunan melebihi 100 pips dan pergerakan harga telah pun melepasi paras sokongan sekitar 0.74600 dan hampir untuk mencecah zon RBS (resistance become support) 0.74000.
Trend yang dipamerkan turut sudah menembusi paras halangan Moving Average 50 (MA50) pada rangka masa 1 jam untuk memberi isyarat pergerakan yang lebih jelas untuk membuat corak downtrend.
Angkara kenyataan bernada dovish yang dilontarkan ketika mesyuarat polisi Bank Pusat Australia (RBA) pada sesi Asia semalam (Selasa), ia terus mengundang prestasi buruk dan tekanan kepada dolar Aussie.
Di kala kelemahan yang dicatatkan, matawang USD tampaknya mengintai peluang untuk kukuh berbanding Aussie menjelang ke penerbitan data ekonomi penting serta mesyuarat FOMC pada sesi New York sebentar lagi.
Jika pergerakan harga terus mengekalkan penurunan, zon RBS 0.74000 tersebut dijangka akan kembali diuji selepas paras berkenaan telah menyokong semula lonjakan harga pada sebelum ini.
 Keupayaan harga menembusi zon RBS itu akan memungkinkan pelabur untuk menilai zon sokongan terdekat yang pernah dicatatkan pada dagangan Oktober sekitar 0.73000 untuk dijejaki sekali lagi.
Namun andai kata sentimen semasa pasaran berubah dan harga kembali melonjak dengan lebih garang, paras tertinggi sekitar 0.75500 akan kembali menjadi tumpuan setelah berkali-kali diuji sebelum ini namun ia tetap gagal untuk dirobek.
Sekiranya pergerakan harga berjaya untuk menembusi paras tertinggi itu, kebarangkalian besar pelabur akan melihat harga mencapai zon rintangan 0.76000 dan akan membina puncak tertinggi yang baharu.
Lihat gambar carta harga pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Dolar Aussie Dan Pound Kekalkan Momentum Mengukuh!

Dolar Aussie terus meraih keuntungan dengan harapan terdapat kemajuan positif dalam perbincangan perdagangan AS dan China sementara kenyataan daripada Perdana Menteri Ireland mengenai Brexit terus mengangkat matawang pound hari ini.
Perunding AS dan China mengakhiri perbincangan hari pertama mereka dengan lancar dan pertemuan antara Perdana Menteri AS, Donald Trump dan Timbalan Perdana Menteri China, Liu He terus menjadi tumpuan pasaran hari ini.
Dolar Aussie terus mencatat pengukuhan dengan meningkat 0.2% berbanding dolar USD selepas naik ke paras tertinggi dalam dua minggu semalaman manakala dagangan safe-haven yen pula merosot memandangkan selera risiko pelabur semakin meningkat.
 Selain itu, matawang euro menokok sedikit tidak jauh daripada mencapai paras tertinggi tiga minggu yang dicapai semalam berbanding dolar, yang biasanya meningkat sebagai matawang safe-haven apabila hubungan perdagangan bertambah buruk.
Di sisi pergerakan matawang pound pula terus meraih keuntungan mencecah paras 1.25 berikutan kenyataan Donald Tusk yang mengatakan UK belum tampil dengan cadangan yang realistik dan boleh dilaksanakan untuk menyelesaikan kebuntuan Brexit.
Walaupun dengan kenyataan Tusk yang berbaur amaran, tetapi ia juga dilihat sebagai usaha untuk memberi peringatan kepada PM Johnson bagi mengemukakan cadangannya sebelum sidang kemuncak Majlis Eropah pada minggu depan.
Pasaran bagaimanapun, tetap optimis bahawa perjanjian Brexit dapat dicapai berdasarkan kenyataan positif daripada Perdana Menteri Ireland terus menyokong pengukuhan matawang pound.


Pergerakan Pasaran Matawang Dan Komoditi Pada Hari Selasa

Pasaran Matawang
US dolar mengukuh berbanding matawang yen pada hari Selasa didorong oleh sentimen perang dagangan yang semakin memudar.
Berikutan kenyataan Donald Trump pada minggu lepas, matawang US dolar telah menyusut keparas terendah 16 bulan lalu berbanding matawang yen. Kenyataan tersebut telah menghadirkan ketakutan kepada pemain pasaran apabila Trump ingin mengenakan cukai import ke atas keluli dan aliminium.
Pada hari Selasa, US dolar telah mencatat pengukuhan 0.20% berbanding matawang yen kepada 106.41.
Segelintir pemain pasaran dan penganalisis telah menggesa agar Trump mempertimbangkan polisi cukai import jika untuk dilaksankan.
Antaranya ialah Speaker The House, Paul Ryan yang menggesa agar pentadbiran Trump tidak melaksanakan polisi cukai import terhadap keluli dan aluminium kerana ia membawa risiko lebih besar kepada ekonomi.
Matawang lain yang juga terkesan dengan pernyataan tersebut adalah dolar Kanada.
 Amerika Syarikat dijangka akan memutuskan tariff 25% terhadap keluli dan 10% terhadap aluminium pada minggu ini. Perkara ini adalah cabaran besar kepada perunding daripada ketiga-tiga negara di mana Kanada dan Mexico sudah tentu tidak akan bersetuju.
Indeks US dolar yang mengukur kekuatan matawang greenback berbanding matawang lain didagangkan susut sebanyak 0.03% kepada 89.93 setakat jam 10.45 pagi.
Pasaran Komoditi
Harga minyak terus mengukuh pada hari Selasa buat 5 hari berturut-turut berikutan tumpuan pasaran pada mesyuarat antara OPEC dan syarikat minyak syal US di Houston.
Harga minyak WTI naik kepada $62.64 setong dan Brent naik kepada $65.60 setong setakat jam 10.45 pagi.
International Energy Agency (IEA) menyatakan bahawa permintaan minyak global dijangkakan akan meningkat dalam tempoh 5 tahun akan datang dan OPEC dijangka akan meningkatkan pengeluaran minyak dalam kadar perlahan.
Harga emas meneruskan peningkatan sebanyak 0.19% kepada 1322.50 berikutan penyusutan US dolar.


Susulan Mesyuarat BOE, GBP/USD Melonjak 130 Pips!

Matawang Pound Sterling mempamerkan lonjakan ketara harga semalam susulan keputusan mesyuarat dasar monetari bank pusat England yang lebih positif berbanding jangkaan pasaran.
Berbanding ramalan penurunan, Bank of England (BOE) sebaliknya telah mengekalkan kadar faedah di paras 0.75% dengan kenyataan bernada hawkish disokong oleh data-data ekonomi tumpuan yang bertambah pulih.
Meneliti pergerakan harga pada carta pasangan matawang GBP/USD semalam, harga yang membuat penurunan menguji zon support mingguan 1.29800 pada sesi Eropah kemudiannya membuat kenaikan semula sebelum lonjakan harga mencatatkan lebih 130 pips kenaikan ke paras lebih tinggi.
Harga yang berjaya melepasi paras 1.31000 yang merupakan zon SBR (support become resistance) kemudiannya sedikit menurun dengan pergerakan harga kembali perlahan sehingga sesi New York berakhir.
Menyambung dagangan pada sesi Asia hari ini, harga masih dilihat menguji zon SBR 1.31000 tersebut sementara pasaran turut berwaspada menantikan detik bersejarah untuk Britain mengundurkan diri dari Kesatuan Eropah (EU) hari ini.
 Momentum kenaikan harga yang dikekalkan dilihat akan mendorong harga meneruskan kenaikan menuju zon resistance 1.31500.
Zon resistance tersebut turut diuji pada minggu lalu susulan data PMI UK diterbitkan sehingga mencapai paras ketinggian 1.31730 namun harga kembali ditekan semula ke paras lebih rendah.
Sekiranya harga kembali membuat penurunan semula hari ini, harga bakal turun semula ke paras 1.30200 yang menjadi zon tumpuan harga sebelum ini sebelum menguji zon support mingguan 1.29800.
Penurunan lebih rendah akan menuju pula zon support 1.29600 yang gagal ditembusi 2 minggu berturut-turut.
Lihat gambar carta pasangan matawang GBP/USD di bawah untuk rujukan analisis teknikal anda.


AUD & USD Kukuh, Mana Hala Tuju Sebenar Bagi AUD/USD?

Meneliti kepada carta harga pasangan matawang AUD/USD tampaknya telah sekali lagi menampilkan rekod terendah yang terbaharu sepanjang tempoh masa 1 tahun mencapai ke paras sekitar 0.70650.
Pergerakan volatile juga disaksikan dan memperlihatkan matawang USD lebih bergaya dalam pamer pengukuhan pada sesi New York semalam sejajar kenyataan hawkish daripada Federal Reserve (Fed).
Akan tetapi pengukuhan sepertinya tidak dapat bertahan lama selepas dolar Australian telah peroleh pacuan berikutan bacaan positif oleh penerbitan data Keluaran Dalam Negara Kasar (KDNK) Australia.
Tumpuan pula akan lebih terarah kepada data penting berkaitan USD yang akan diterbitkan pada sesi New York malam ini termasuk keputusan dari data ADP NFP Amerika Syarikat (AS) bagi sektor swasta.
Penurunan tersebut juga telah menggambarkan penyusutan menghampiri 1000 pips daripada paras 0.80000 yang merupakan paras tertinggi yang pernah dicatatkan pada penghujung dagangan Februari.
Selepas membuat rekod terbaharu, pergerakan harga dilihat melonjak semula serta telah mengatasi paras rintangan Moving Average 50 (MA50) untuk menutup dagangan harian dengan candle bearish.
 Namun jikalau harga berjaya untuk meneruskan corak kenaikan lebih gah, zon sokongan sebelum ini yang kini telah menjadi zon SBR (support become resistance) 0.72000 berkemungkinan akan digapai.
Kemampuan harga mencapai ke zon SBR tersebut secara tidak langsung akan memperlihatkan harga berupaya untuk terbang lagi tinggi dengan jangkaan bakal melihat harga menguji ke zon SBR 0.73000.
Manakala sebaliknya zon sokongan terbaharu pada 0.71000 berkebarangkalian akan kembali dijejaki jika pergerakan harga terus mencatat penurunan ke paras lebih rendah dan utuh untuk kekal bearish.
Keutuhan dalam mengekalkan trend bearish bakal menyaksikan harga menguji paras terendah 2021 sekitar 0.70650 sebelum harga terus merekodkan paras terendah terbaharu sekali lagi pada tahun ini.
Lihat gambar carta harga pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Tergempar! KDNK A.S Suku Ketiga Melonjak Di Luar Jangkaan, Namun Ada Yang Perlu Di Waspada?

Ekonomi A.S. berkembang pada kadar tahunan 2.6% dimana ia dilihat sangat tinggi pada suku ketiga dan membalikkan penurunan dua suku berturut-turut apabila peningkatan dalam eksport dan perbelanjaan pengguna mengimbangi penurunan dalam pelaburan perumahan.
Pertumbuhan ini sepatutnya dapat meyakinkan pelabur bahawa negara itu masih belum tersepit dalam kancah kemelesetan di tengah-tengah pengetatan keadaan kewangan oleh Rizab Persekutuan. Waima begitu, ia tidak bermakna risiko kelembapan telah berlalu.
Angka keluaran dalam negara kasar suku ketiga adalah jauh mendahului jangkaan. Ahli ekonomi yang ditinjau oleh FactSet menganggarkan bahawa ekonomi berkembang pada kadar tahunan 2% pada suku ketiga di tengah-tengah ramalan kejatuhan dalam defisit perdagangan akibat daripada import yang berkurangan. Peningkatan itu berikutan penurunan masing-masing sebanyak 0.6% dan 1.6% pada suku kedua dan pertama.
 Menurut para pakar, perdagangan antarabangsa adalah sebab utama perubahan suku ketiga. “Perdagangan asing berkemungkinan memainkan peranan yang sangat besar dalam memacu pertumbuhan KDNK suku ketiga, kebanyakannya disebabkan oleh penurunan mendadak dalam import,” kata Ian Shepherdson, ketua ekonomi di Pantheon Macroeconomics.
Beliau berpandangan bahawa penghantaran barangan yang besar yang telah dipesan lebih awal semasa penularan pandemik itu mula berjalan lancar. Pada masa barang tersebut sampai, perbelanjaan pengguna tertumpu pada perkhidmatan. Inventori meningkat, dan beberapa peruncit memotong harga untuk mengosongkan rak. Akibatnya, import telah menjunam dalam beberapa bulan kebelakangan ini, kata Sheperdson.
Indeks US dolar yang mengukur mata wang US dolar berbanding enam mata wang utama didagangkan kukuh 0.60% kepada paras dagangan 110.200 susulan laporan KDNK.


Analisis teknikal USD/CAD – Timeframe H1 – 9/1/2018

USD/CAD masih dalam mood bearish berikutan data positif Kanada ditambah pula kelemahan data USD selepas laporan data pekerjaan USD yang meleset tempoh hari.  Secara teknikal, USD/CAD mulai stabil ketika ini dan mulai membuat pergerakan kenaikan retracement dengan dagangan masih di bawah paras harga 1.2500.
 Dan jika diperhatikan di timeframe mingguan, candlestick telah membentuk reversal signal iaitu pattern three black crows yang menunjukkan mood bearish masih dikuasai ketika ini. Oleh itu, target masih dilihat ke arah downside ketika ini dan sebarang kenaikan adalah peluang untuk ‘short’.
Target yang berpotensi dicapai adalah 1.2314 diikuti 1.2250 selagi ia tidak breakout harga Key Resistance 1.2500. Walaubagaimanapun, jika ia breakout Key Resistance ini, USD/CAD akan mulai mengorak langkah untuk bullish.


Draghi: Ekonomi Masih Perlu Darjah Rangsangan Monetari Yang Besar

Presiden European Central Bank (ECB) Mario Draghi dalam komennya di Parlimen Belanda mengatakan risiko ke bawah (downside risk) di Zon Eropah telah berkurangan dan juga mengulangi bahawa terlalu awal untuk menyatakan kejayaan bank pusat.
Menurut Draghi, tekanan inflasi asas masih terhalang dan belum menunjukkan trend kenaikan yang meyakinkan.
Pemacu inflasi dalam pasaran domestik iaitu pendapatan juga masih belum memberi tindak balas kepada pemulihan dan mengecilkan jurang pengeluaran (output gap) dalam ekonomi.
Output gap adalah perbezaan antara keluaran sebenar (actual output) ekonomi dan potensi keluaran (potential output). Potensi pengeluaran adalah amaun maksimum barang dan perkhidmatan yang boleh dikeluarkan oleh sesebuah negara.
 Draghi mengekalkan panduan (guidance) dalam mesyuarat sebelum ini iaitu, satu darjah rangsangan polisi monetari yang besar masih diperlukan bagi menyokong tekanan ke atas inflasi asas dalam jangka masa sederhana.
Dalam sesi soal jawab beliau menyatakan masih belum masanya untuk menamatkan program pembelian bon walaupun kebayakan risiko telah berkurangan.
Walaupun ada laporan yang mengatakan ECB semakin lega dengan risiko pilihanraya Perancis, Draghi tidak memberi sebarang isyarat bahawa bank pusat bersedia mengubah retorik yang digunakan selama ini. Komen beliau secara keseluruhanhanya tidak banyak beza dengan mesyuarat sebelum ini.
Eur/Usd bergerak ke bawah semasa sidang soal jawab berlangsung tetapi memulih semula sebelum majlis tersebut berakhir.


Mampukah AUD/USD Bangkit Semula Selepas Kejatuhan Parah Minggu Lalu?

Sentimen pasaran yang berisiko pada dagangan penghujung minggu lalu menyaksikan US dolar berjaya paparkan pengukuhan berbanding kebanyakan mata wang utama yang lain dalam pasaran, namun di penutup sesi terakhir melihatkan penyusutan semula oleh US dolar.
Dolar Australia antara yang dilihat mengalami penyusutan ketara berbanding US dolar pada dagangan minggu lalu.
Pelabur kini berwaspada menantikan keputusan mesyuarat bank pusat Australia pada esok hari (Selasa) yang dilihat bakal memberi impak terhadap dolar Aussie.
Reserve Bank of Australia (RBA) dijangkakan untuk meningkatkan kadar faedah sebanyak 50 mata asas lagi pada mesyuarat polisi kali ini, selepas melakukan kenaikan yang sama pada mesyuarat sebelum ini.
Meneliti pergerakan harga pada carta pasangan mata wang AUD/USD, harga telah menjunam pada Jumaat lalu dengan sekitar 140 pips penurunan harian dicatatkan mencecah sekitar 0.67650.
Mencecah ke paras tersebut juga mencatatkan paras terendah terbaru sejak Mei 2020 selepas harga berjaya melepasi zon support pada Mei lalu iaitu pada 0.68300.
Namun pada penutup dagangan sesi terakhir minggu lalu menyaksikan harga meningkat semula dari paras terendah yang dicecah itu dan kembali menguji semula zon 0.68300.
Menjadi rintangan terbaru pada dagangan yang bersambung di awal minggu ini, paras 0.68300 terus diuji dengan kenaikan dilihat diteruskan pada sesi Eropah petang ini.
 Paras halangan Moving Average 50 (MA50) pada rangka masa 1 jam turut diuji yang akan dinilai pelabur bagi petunjuk arah pergerakan selanjutnya.
Jika kenaikan berjaya diteruskan melepasi halangan MA50, harga berkemungkinan akan menuju ke paras tumpuan 0.69000 selepas memberikan isyarat perubahan trend bullish.
Kenaikan lebih tinggi yang diteruskan seterusnya dilihat akan menuju pula ke paras sekitar 0.7000.
Namun, jika harga gagal meneruskan kenaikan lebih tinggi sebaliknya memaparkan penurunan, paras terendah yang dicecah pada Jumaat lalu berkemungkinan akan diatasi harga.
Penurunan lebih rendah dijangka untuk mencecah pula ke paras sekitar 0.67000 untuk terus mencatatkan paras terendah terbaru 2 tahun.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Tidak Dijangka! Ekonomi Kanada Kembali Negatif Pada Suku Kedua

Pertumbuhan ekonomi Kanada kehilangan momentum setelah mencatatkan penguncupan pada suku kedua, mengejutkan pasaran yang pada awalnya menjangkakan peningkatan memberangsangkan.
Menurut Statistik Kanada, keluaran dalam negara kasar (KDNK) dilaporkan menguncup sebanyak 1.1% pada suku kedua tahun ini, tersasar jauh dari jangkaan untuk meningkat sebanyak 2.5%.
Bagaimanapun pada bulan Jun, ekonomi dilaporkan meningkat 0.7%, melonjak dari penguncupan 0.5% yang disemak semula pada bulan sebelumnya. Ini menjadikan jumlah kegiatan ekonomi hanya 1.5% di bawah tahap pra-pandemik.
 Menurut penganalisis, bacaan terbaru ini mungkin tidak bermakna bagi BOC pada pengumuman dasar minggu depan, tetapi boleh mempengaruhi mesyuarat polisi berikutnya pada bulan Oktober.
Bank pusat sebelum ini meramalkan pertumbuhan yang lebih kuat sebanyak 2.0% dalam KDNK pada suku kedua.
Bank pusat akan mengemas kini ramalan ekonominya pada bulan depan, termasuk penilaiannya terhadap dasar semasa. Ia telah berjanji untuk mengekalkan kadar faedah sehingga kemajuan dibuat, yang mana dijangka akan berlaku pada separuh kedua 2022 berdasarkan unjuran terbarunya.
Dolar Kanada diniagakan sedikit berubah pada awal sesi Eropah, diniagakan sekitar harga 1.2585 berbanding US dolar.


Dolar Terus Jatuh, Data Imbangan Perdagangan China Jadi Tumpuan Di Sesi Asia

Yen sedikit menguat berbanding dolar selepas bacaan data yang bercampur pada KDNK terakhir suku kedua (Q2) dan akauan semasa.
Pasangan matawang USD/JPY susut 0.12% kepada 108.35 setakat jam 9.20 pagi, manakala AUD/USD didagangkan pada 0.8060, naik 0.15% pagi ini.

Data ekonomi Jepun banyak dilaporkan pada hari ini dengan bacaan akaun semasa bagi bulan Julai menunjukkan lebihan  ¥2.03 trillion dan KDNK suku tahun kedua dijangka berada di paras 0.7%, namun bacaan rasmi menunjukkan penurunan kepada 0.6% dan 2.5% bagi unjuran tahun ke tahun (y/y)
Indek US dolar yang mengukur kekuatan greenback berbanding enam utama yang lain semalam jatuh 0.78% kepada 91.49. Dan di sesi Asia, dolar teruskan penurunan sebanyak 0.1% kepada 91.40.
 Jam 9.30 pagi nanti, Australia akan melaporkan pinjaman hutang bulan ke bulan (m/m) bagi bulan Julai dengan jangkaan sebanyak 1.0%. Antara data yang menjadi perhatian pelabur adalah imbangan perdagangan (trade balance) China dengan jangkaan lebihan $48.6 billion bagi bulan Ogos. Import juga dijangka meningkat sehingga 10%, manakala eksport dijangka naik 6.0%.
Semalam, dolar jatuh ke paras terendah 32 bulan yang lalu berbanding matawang yang lain, selepas data yang negatif daripada jumlah tuntutan pengangguran US dengan tuntutan meningkat sehingga 298,000 lebih daripada yang dijangkakan serta ucapan presiden bank pusat Eropah, Mario Draghi yang telah menolak euro lebih tinggi.
Laporan ini dikeluarkan sehari selepas isu politik di US beransur reda apabila Trump berjaya mendapat persetujuan parti demokrat di kongres bagi menangguhkan kenaikkan had hutang, dan terus mendanai kerajaan sehingga 15 Disember, sekaligus berpotensi untuk mengelakkan daripada terjadinya kegagalan membayar hutang (default debt) kerajaan.
Euro pula disokong selepas presiden ECB mengatakan naik turun (volatility) euro ketika ini disebabkan oleh ketidaktentuan pasaran di mana kestabilan harga perlu diteliti., dan keputusan ECB tentang pelonggaran kuantitatif akan dibuat pada Oktober.


Simposium Jackson Hole Ibarat Bom Jangka, Ini Situasi Semasa Pasaran!

Debaran semakin dirasai oleh para pelabur matawang di sesi Eropah yang mengharapkan petunjuk daripada Pengerusi Federal Reserve (Fed), Jerome Powell di Jackson Hole pada malam ini.
US dolar pula kembali mempamerkan peningkatan selepas didagangkan susut pada sesi sebelum ini, dengan indeks dolar diniagakan pada 93.06 berbanding enam matawang utama lain.
Sebelum ini, kenyataan daripada beberapa pembuat dasar Fed yang menyokong pengurangan pembelian bon pada tahun ini telah menyokong matawang US dolar. Namun, dengan pendirian Powell yang selalu dovish, membuatkan pelabur ragu-ragu sama ada beliau akan memberikan petunjuk mengenainya pada malam ni.
Mengikuti perkembangan matawang Eropah, pound cuba bertahan di paras harga 1.37000 berbanding USD, dan berada di landasan untuk kenaikan mingguan pertamanya sejak akhir Julai.
 Sementara itu, mesyuarat Bank Pusat Eropah (ECB) yang dovish gagal mempengaruhi dagangan matawang euro yang didagangkan stabil pada sesi Eropah walaupun sedikit susut disebabkan kenaikan US dolar.
Di sisi lain, dolar Aussie dan New Zealand kekal stabil dan bakal menutup dagangan minggu ini dengan positif. Perkembangan mengenai Covid-19 di Australia dan New Zealand masih diikuti pelabur.
Jualan runcit Australia menjunam lebih jauh pada bulan Julai dengan penurunan sebanyak 2.7%. Ini menyebabkaan penganalisis kembali meramalkan Reserve Bank of Australia (RBA) akan menarik semula rancangan untuk melakukan pengurangan pembelian bon pada mesyuarat polisi September nanti.
Dalam pada itu, dolar Kanada sedikit tergelincir dari kenaikan yang dicatatnya pada minggu ini, namun kekal didagangkan stabil dengan sokongan harga minyak mentah yang terus kukuh.


Fuh! Video Ini Memang Sangat Powerful!

Menjadi seorang trader, tidak kiralah instrumen apa pun memerlukan kekentalan dari segi emosi dan semangat.
Instrumen seperti saham, komoditi dan FX menjadi papan catur seorang trader mengira risiko dan meraih keuntungan.
Pasaran sentiasa mencabar, namun hanya yang kental akan berjaya menongkah arus! Adakah anda salah seorang daripadanya?
 Video yang dibuat oleh OpenTrader ini sangat bagus untuk tontonan sebelum hujung minggu bermula esok.
Tonton video di sini :

Mahukan hujung minggu yang bermanfaat? Baca artikel ini.


Pinjaman Pengguna UK Mencatat Pertumbuhan Terendah – GBP Terus Susut!

Pasaran rumah UK kelihatan mendapat manfaat daripada kebimbangan Brexit bulan lepas berdasarkan data yang dikeluarkan oleh Bank of England (BoE) pada hari ini. Walaubagaimanapun, pertumbuhan pinjaman pengguna menujukkan prestasi terlemah sepanjang 5 tahun.
Kebimbangan terhadap Brexit telah mempengaruhi harga perumahan di London dan di selatan England terutamanya. Berdasarkan data yang dikeluarkan BoE, bilangan kontrak gadai janji untuk pembelian rumah telah meningkat kepada 66,440 unit pada bulan Jun daripada 65,647 unit pada bulan Mei.
Pinjaman perumahan juga menunjukkan peningkatan melebihi jangkaan iaitu $4.6 billion pada bulan Jun.
 Menurut pakar ekonomi, Howard Archer jika UK berundur daripada Kesatuan Eropah tanpa perjanjian pada Oktober 31, Jabatan Perdana Menteri Boris Johnson sedang menyiapkan polisi bagi menangani pasaran hartanah dan ini dijangka akan membawa kepada kejatuhan harga perumahan sebanyak 5%.
Disisi lain, sebelum ini perbelanjaan pengguna telah membantu mendorong pertumbuhan ekonomi sejak Brexit. Namun sejak akhir-akhir ini ia telah kehilangan momentum.
Setakat ini, matawang pound didagangkan paras terendah 3 tahun iaitu pada 1.2254 berbanding US dolar setakat jam 9.45 p.m


Keyakinan Pengguna CB Berkurangan Kurang Daripada Jangkaan Namun ‘Trader’ Tetap Berwaspada! Ini Sebabnya

Pada 30 Mei, Lembaga Persidangan mengeluarkan laporan Keyakinan Pengguna yang menunjukkan bahawa Keyakinan Pengguna CB menurun daripada 103.7 pada April kepada 102.3 pada bulan Mei. Penganalisis menjangkakan Keyakinan Pengguna CB akan berkurangan kepada 99.
Lembaga Persidangan Mengulas: “Keyakinan pengguna merosot pada bulan Mei kerana pandangan pengguna terhadap keadaan semasa menjadi agak kurang yakin manakala jangkaan mereka kekal suram.”
 Walau bagaimanapun, laporan yang lebih baik daripada jangkaan menunjukkan bahawa mood pengguna kebanyakannya kekal stabil walaupun terdapat sentimen siling hutang. Pada hari biasa, data sedemikian boleh mendorong hasil Perbendaharaan lebih tinggi kerana aktiviti pengguna yang sihat memberikan Fed peluang untuk menaikkan kadar untuk melawan inflasi.
Bagaimanapun, keadaan berbeza hari ini apabila pelabur mula bertindak balas terhadap perjanjian siling hutang. Hasil perbendaharaan jatuh kerana pedagang menggunakan lonjakan hasil baru-baru ini sebagai peluang untuk membeli bon kerajaan A.S. pada harga yang menarik.
Alat FedWatch menunjukkan bahawa terdapat 64.3% kebarangkalian kenaikan kadar 25 mata asas pada mesyuarat Fed seterusnya pada bulan Jun. Indeks US dolar pada hari ini dilihat cenderung mendatar dan sedikit penyusutan. Laporan Keyakinan Pengguna CB tidak mempunyai kesan material pada dinamik SP500.


Aduh! Data NFP Semakin Parah Dengan Tersasar Jauh Dari Sasaran!

Laporan terkini daripada Jabatan Buruh sebentar tadi melaporkan bahawa ekonomi Amerika Syarikat A.S hanya mampu menambah bilangan pekerjaan yang jauh lebih sedikit daripada yang disasarkan pada bulan Disember. Pada bulan lalu, A.S telah berhadapan dengan lonjakan kes positif Covid-19.
Bacaan data NFP hanya mampu meningkat sebanyak 199,000 manakala kadar pengangguran jatuh kepada 3.9%. Data ini jauh tersasaran dari sasaran yang dijangkakan oleh para pakar ekonomi yang mensasarkan pertambahan pekerjaan 422,000 dan kadar pengangguran pada 4.1%.
Angka-angkah itu adalah hasil daripada kesan penularan Covid-19 yang semakin membimbangkan pada bulan Disember apabilah lebih daripa setengah juta kes Covid-19 setipa hari. Kebanyakkan mereka terjangkiti varian Omicron yang dikhuatiri mengancam pemulihan ekonomi pada 2022.
 Walaupun pertumbuhan berkurangan sepanjang musim panas, ahli ekonomi menjangkakan bahawa KDNK meningkat dengan mendadak pada akhir tahun, dengan Atlanta Fed mensasarkan pertumbuhan 6.7%.
Disisi lain, inflasi terus bertumbuh pada kadar yang pantas dengan bacan tertinggi sejak hampir 40 tahun. Waima dengan data dikeluarkan, terdapat beberapa pembuat dasar melihat pasaran pekerjaan menghampiri guna tenaga penuh. Akibatnya, bank pusat telah menyatakan ia akan mula memperlahankan bantuan yang telah diberikan kepada ekonomi sejak wabak itu bermula.
Indeks US dolar yang mengukur kekuatan greenback berbanding enam matawang utama didagangkan susut lepas sebanyak 0.22% kepada paras dagangan 96.112 selepas laporan dikeluarkan.


6 Berita Data Ekonomi Penting Tumpuan Pasaran Minggu Ini (8-12 Mei 2023)

Berikut merupakan sebahagian daripada data-data ekonomi penting yang bakal menjadi tumpuan pasaran sepanjang minggu ini.
Data Inflasi AS (Rabu 8.30 Malam): Selepas keputusan mesyuarat FOMC dan laporan pekerjaan NFP Amerika Syarikat menjadi tumpuan minggu lalu, minggu ini data indeks harga pengguna pula akan diteliti. Adakah kadar inflasi akan berterusan catatkan angka yang menurun?
Data Inflasi China (Khamis 9.30 Pagi): Sesi Asia pada Khamis akan memberi perhatian terhadap terbitan data inflasi China untuk bulan April. Sebagai ekonomi kedua terbesar di dunia, kesihatan ekonomi yang positif akan turut memberi kesan yang baik terhadap rantaian global dan begitu juga sebaliknya.
 Mesyuarat Polisi Bank Pusat England (Khamis 7.00 Petang): Bank of England (BOE) dijangka akan meningkatkan kadar faedah sebanyak 25 mata asas pada mesyuarat terbaru ke paras 4.50%. Kenyataan susulan yang bernada hawkish oleh bank pusat akan mendorong pengukuhan pada nilai dagangan Pound.
Data Indeks Harga Pengeluar AS (Khamis 8.30 Malam): Memberi indikasi terhadap inflasi pengguna, perubahan pada indeks harga pengeluar di AS akan turut mempengaruhi. Peningkatan bulanan pada inflasi pengeluar diramalkan positif untuk bulan April.
Data KDNK UK (Jumaat 2.00 Petang): Bacaan data pertumbuhan ekonomi UK akan memberi gambaran bagi kesihatan semasa negara itu. Angka yang memberangsangkan berkemungkinan boleh mendorong bank pusat meneruskan langkah pengetatan dasar untuk memerangi inflasi yang terlalu tinggi.
Data Keyakinan Pengguna AS (Jumaat 10.00 Malam): Tinjauan terhadap keyakinan kewangan pengguna di AS akan memberi petunjuk terhadap tahap perbelanjaan dan perkembangan aktiviti ekonomi. Tiada perubahan besar akan dijangkakan pada terbitan angka terbaru.


Analisis Teknikal AUD/USD – Timeframe H1 – 5/10/2018

Matawang AUD masih mengekalkan rekod di antara matawang yang paling lemah berbanding majoriti matawang utama yang lain. Pergerakan harga bagi pasangan matawang AUD/USD semalam dilihat agak mendatar dan gagal membuat kenaikan melepasi paras resistance 0.70900 dan tidak berjaya turun lebih rendah dari paras support MagicS1 pada indicator Moshed Magic Line semalam.
Pada sesi pasaran Asia dibuka hari ini, harga dilihat bergerak dengan kadar perlahan namun masih membuat sedikit kenaikan dan menyentuh paras Magic Pivot 0.7081 sebelum menyambung penurunan menuju ke paras support 0.7052 (MagicS1). Jika AUD terus lemah dalam pasaran, jangkaan harga akan membuat penurunan ke paras lebih rendah iaitu ke support 0.7035 (MagicS2). Seterusnya, paras 0.7006 (MagicS3) dijangka akan diuji harga jika harga terus mengalami kejatuhan menjelang data NFP yang akan dikeluarkan pada malam ini.
 Namun, jika data yang dikeluarkan pada malam ini dilihat tidak memihak kepada USD, harga mungkin kembali membuat lonjakan semula ke paras lebih tinggi melepasi paras Magic Pivot 0.7081 terlebih dahulu sebelum menuju ke paras resistance 0.7098 (MagicR1). Kemudian harga akan meneruskan lonjakan ke paras resistance 0.7128 (MagicR2) dan seterusnya, paras resistance yang lebih tinggi dilihat berada di paras 0.7145 (MagicR3) berpotensi untuk dicapai harga jika kenaikan masih diteruskan.
Pasaran tertumpu kepada data NFP yang akan dikeluarkan pada malam ini di mana data tersebut akan memberi impak yang besar terhadap nilai matawang USD dalam pasaran semasa. Dengan berpandukan indicator Moshed Magic Line, rancang sistem yang terbaik dalam dagangan harian anda.

Paras support: 0.7052, 0.7035, 0.7006.
Paras resistance: 0.7098, 0.7128, 0.7145.


Pasaran Kewangan Turut Terjejas Oleh Penularan Wabak Coronavirus?

Kebimbangan mengenai ancaman penularan wabak Coronavirus yang semakin meluas di China dikatakan antara faktor utama kepada peningkatan safe-haven yen dan dagangan emas pada sesi Asia hari ini, malah sehingga ke sesi Eropah situasi ini dilihat masih berterusan.
Selain itu, ia juga menyebabkan sentimen risk-off dalam pasaran ekuiti, terutamanya selepas Pertubuhan Kesihatan Sedunia (WHO) mengesahkan virus yang telah menyebabkan 4 kematian itu boleh dijangkiti antara manusia.
Berikutan daripada itu, WHO mengumumkan satu mesyuarat jawatankuasa kecemasan akan diadakan pada Rabu untuk menilai sama ada virus itu merupakan kecemasan kesihatan awam antarabangsa dan menentukan langkah-langkah yang perlu diambil untuk menanganinya.
Bagaimanapun, tidak semua pasaran saham di Asia yang terjejas disebabkan penularan wabak ini. Hal ini dapat dilihat apabila indeks saham utama China berkaitan penjagaan kesihatan dan syarikat IT ditutup pada tahap tertinggi dalam tempoh tiga tahun.
Lebih sedozen firma farmaseutikal yang disenaraikan di Shanghai dan Shenzhen melonjak sebanyak 10%, iaitu mencecah jumlah maksimum harian dibenarkan.
 Kebimbangan terhadap penularan ini mencetuskan kembali memori mengenai wabak SARS pada 2002/2003 yang telah mengorbankan hampir 800 orang dari seluruh dunia, dan juga pada asalnya bermula di China.
Matawang yuan China susut ke paras terendah mingguan sementara dolar Aussie turut menurun lebih rendah berbanding US dolar selepas laporan mengenai wabak misteri itu dikesan telah menular ke Australia.
Setelah meningkat berbanding USD, matawang safe-haven yen dilihat gagal memberi reaksi terhadap keputusan dasar monetari hari ini oleh Bank of Japan (BOJ) yang mengekalkan kadar faedah pada -0.10%.
Sementara itu, matawang pound kembali meningkat berbanding USD selepas penerbitan data pekerjaan UK menunjukkan kadar pengangguran kekal pada 3.8% manakala purata pendapatan mingguan UK pula meningkat kepada 3.2%, lebih baik dari jangkaan pasaran untuk naik 3.1%.
Antara perkara yang turut menjadi tumpuan pasaran hari ini ialah ucapan Presiden A.S Donald Trump di Forum Ekonomi Dunia di Davos pada hari ini yang dijangka isu perdagangan dan tarif akan menjadi agenda utama beliau.


Kenaikan Kadar Mula Beri Kesan Kepada Pengguna Kanada! Jualan Runcit Jatuh 1.4% Pada Mac!

Jabatan Statistik Kanada melaporkan jualan runcit turun 1.4 peratus kepada $65.3 bilion pada bulan Mac. Walaubagaimanapun agensi itu berkata jualan runcit teras yang tidak mengambil kira stesen petrol dan vendor bahan api dan peniaga kenderaan bermotor dan alat ganti catat peningkatan sebanyak 0.3% pada bulan itu.
Jualan di pengedar kenderaan bermotor dan alat ganti turun 4.4 peratus pada Mac, penurunan pertama mereka dalam lapan bulan apabila jualan di pengedar kereta baharu jatuh 4.8 peratus. Jualan di stesen minyak dan vendor bahan api turun 3.9 peratus.
 Sementara itu, jualan di peniaga bahan binaan dan peralatan taman dan bekalan meningkat 1.6 peratus dan jualan di peruncit barangan sukan, hobi, alat muzik, buku dan pelbagai meningkat 1.6 peratus.
Dari segi jumlah volume, Jabatan Statistik Kanada berkata jualan runcit jatuh 1.0 peratus pada Mac. Mata wang Kanada sedikit mengukuh dengan USD/CAD susut sebanyak 0.21% kepada paras dagangan 1.3473.